4 GAMBAR - ANAK FADILAH MANSOR SELAMAT BERGELAR ISTERI

Pada 20 Ogos lalu, pelakon Alia Farhani Ahmad, 25, yang merupakan anak kepada Datin Fadilah Mansor, 57, dan Ahmad Ibrahim atau Mat London, 60, telah selamat bergelar isteri kepada Muhamad Daniel Ahmad, 26, Eksekutif Arena Sukan di iM4U, dengan sekali lafaz.

Pada majlis tesebut, Alia yang menyulam cinta dengan Daniel selama tiga tahun itu menerima mas kahwin seutas gelang emas dan wang hantaran RM25,000. Pihak lelaki juga membawa tujuh dulang hantaran.

Majlis pernikahan berlangsung di Villa Fragrans Institut Penyelidikan Hutan Malaysia (FRIM), Kepong berlangsung dengan meriah dihadiri keluarga ayah dan ibunya.

Membesar dalam keluarga yang bercerai mungkin pengalaman pahit buat orang lain tetapi tidak bagi Alia. Walaupun ayahnya berpisah dengan ibunya dan dia tinggal dengan ayahnya, tidak bermakna hubungan dengan ibu terputus.

Ayahnya tidak pernah menghalang dia dan adiknya, Faeesal Aswad, 23, bertemu ibu mereka. Malah untuk hari bahagianya, ibu dan bapa tiri, Datuk A Rahman Hassan banyak membantu menjayakan segala persiapan.

Kata Fadilah, meskipun sudah berpisah ia tidak melunturkan hubungan kekeluargaan lebih-lebih lagi di antara ibu dan anak.

"Tiada istilah bermasam muka dengan bekas suami malah kami tetap bersahabat demi anak-anak. Lagipun, kenapa kami harus membenci atau bermasam muka di antara satu sama lain.

"Perpisahan berlaku itu pun secara baik. Jadi, tiada salahnya untuk kami terus bersahabat demi anak-anak. Suami saya pun memahami dan menerima dengan baik persahabatan ini kerana kami bertiga pun terbabit dalam industri seni," ujarnya dipetik sebagai berkata.

Mesra dengan panggilan Kak Chik, Fadilah akui anak-anak menjadi keutamaannya selepas berpisah dengan suami.

"Biarpun ikatan suami isteri sudah bernoktah, tetapi tidak hubungan persahabatan. Kami pastikan anak-anak mendapat kasih sayang secukupnya daripada ibu bapa," jelasnya.

Masih aktif berlakon, Fadilah kini terbabit dalam beberapa penggambaran drama antaranya Awak Sangat Nakal dan Segalanya Dia.

___________________________________________________
--- IKLAN ---

BERMINAT UNTUK BERIKLAN DI MYARTIS?   KLIK UNTUK INFO

_____________________________________________________

Biarpun kini berstatus Datin, bagi Fadilah tiada apa yang berubah kerana masih seperti dulu tidak memilih watak untuk dilakonkan.

Katanya, asalkan watak itu sesuai ia sudah memadai dan akui tidak kisah asyik disogok dengan karakter ibu miskin yang tinggal di kampung.

Bagi Mat London pula, biarpun dua anak tinggal bersama dengannya, dia tidak pernah menghalang mereka berjumpa dengan ibunya.

"Sebagai bekas suami, saya gembira dengan kehidupan Fadilah kini. Saya doakan rumah tangganya bersama A Rahman bahagia hingga ke akhir hayat. Walaupun di antara kami sudah ada kehidupan masing-masing, kasih sayang anak pada ibu mereka takkan saya pisahkan. Lagi pun Fadilah juga ada hak sebagai ibu kepada dua anak kami. Tambah pula dia ibu yang baik," katanya.

Mat London juga berterima kasih kepada A Rahman kerana banyak membantu dia dan keluarga. Katanya, hubungan kekeluargaan antara dia dan Fadilah serta suaminya bagaikan keluarga besar.

Fadilah berkahwin dengan Mat London pada 18 Oktober 1989 dan bercerai 28 September 2012. Kemudian Fadilah berkahwin dengan A Rahman pada 25 Disember 2014.

Sudah aktif berlakon sejak usia enam tahun, Alia mengakui tidak pernah menggunakan pengaruh ibu bapanya sebagai tiket utama untuk membina nama dalam karier seni. Baru membintangi tiga drama iaitu 'Aku Pilih Kamu', 'Waris Kasih' dan 'Aku Bukan Rasul' arahan Zul Huzaimy, lakonan baginya hanya karier sambilan.

"Sekarang saya bekerja dengan butik Jovian Mandagie manakala lakonan hanya apabila perlu. Setakat ini pun tiga drama lakonan saya semuanya bawah arahan Zul Huzaimy. Abang Zul yang suka memberi saya peluang," tuturnya.

Menurut Alia, sekalipun ibunya dramatis dikenali ramai dan bapanya pengarah drama, dia lebih suka berdikari. Kini statusnya sebagai isteri pula bukan halangan untuknya meneruskan lakonan. Alia bersyukur dipertemukan jodoh dengan Muhamad Daniel yang cukup memahami dirinya dan seorang yang penyabar.

"Suami sentiasa berada di samping sama ada pada kala susah atau senang sebelum ini. Suami juga tidak menghalang saya terus aktif berlakon. Bagaimanapun, saya akan pastikan teliti watak dan ambil tawaran yang sesuai dengan status saya kini. Begitu juga sesuai dengan masa penggambaran," katanya.

Alia juga terharu kerana majlis perkahwinannya dihadiri keluarga ayah dan ibunya. Dia juga gembira kerana pilihannya mendapat restu ibu bapanya. Alia juga berterima kasih kepada bapa tirinya yang banyak membantu dalam memastikan atur cara hari bahagianya berjalan lancar.

Sumber: Harian Metro

Foto: Harian Metro & Fadilah Mansor IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


SERING DITANYA SOAL JODOH - ZARINA AF2 BERI JAWAPAN 'WIN'

Menerusi laman Instagram, bekas peserta Akademi Fantasia musim kedua (AF2) yang semakin aktif berlakon iaitu Zarina Zainoordin seolah memberi amaran pada seseorang yang mempersoalkan jodohnya.

Merujuk pada status terbarunya tersebut, Zarina menyatakan hanya ada seorang individu sahaja yang boleh tegur pasal jodohnya iaitu ibunya sendiri.

"Aku kahwin ke aku lambat kahwin ke yang boleh bersuara mak aku je, yang lain pegi jaga hal kau sendiri faham... love you," katanya bersama satu foto yang dimuat naik pada status yang sama.

Nyata, status Zarina itu turut menarik perhatian netizen dikenali sebagai @rozita2809 yang memberi kata sokongan pada pelakon itu: "Biarlah dik. Apa orang nak kata, janji kau happy kan".

Begitu juga dengan netizen menggunakan nama @izanshah81 yang berpandangan selebriti itu tetap nampak hebat.

Klik untuk gambar besar

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SELAMAT NIKAH KALI KE-4 - USAHAWAN KELANTAN PILIHAN NATASHA HUDSON

Alhamdulillah... tahniah kami ucapkan kepada pelakon Natasha Hudson yang kini sah bergelar isteri buat kali keempat dengan usahawan dari Kelantan, Noor Nashriq Sekarnor selepas selamat diijabkabulkan tepat pukul 8.30 malam semalam dengan hanya sekali lafaz.

Majlis yang diadakan secara sederhana itu berlangsung di Masjid Al -Sultan Ismail Petra, Kubang Kerian dan ia dihadiri oleh ahli keluarga dan rakan-rakan karib kedua pasangan mempelai tersebut.

Adik kepada Natasha iaitu Tania Hudson menerusi Instastory miliknya telah memuatnaik gambar mengucapkan tahniah buat kakaknya yang kembali bergelar isteri.

"Kepada kakak saya yang cantik, saya akan sentiasa berada di sisi kamu tidak kira apa pun," tulisnya.

Klik untuk gambar besar

Usaha untuk mendapatkan kenyataan Natasha atau nama penuhnya Natasha Liana Hudson 36, berhubung perkahwinannya itu bagaimanapun tidak berjaya.

Pada Oktober lalu, Natasha mengakui sudah bercerai dengan bekas suami, Carleed Khaza atau Khalid Kamal yang dinikahinya pada April 2012. Sepanjang enam tahun berkahwin, mereka dikurniakan dua cahaya mata perempuan iaitu Naeema Kalila dan Faatimah.

Sebelum itu, Natasha pernah berkahwin dengan Mohd. Faiz Mohd. Raih pada 2006 namun rumah tangga mereka hanya bertahan selama empat bulan.

Aktres itu kemudiannya melangsungkan perkahwinan dengan Datuk Shahrin Zahari pada Julai 2007 namun rumah tangga itu hanya bertahan selama dua tahun. Mereka dikurniakan seorang cahaya mata perempuan, Neesa Helena.

www.myartis.com / Sumber: Utusan & mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


6 GAMBAR - MAREAM ESABEL KINI BERUSIA DUA TAHUN

Pada 7 Ogos lalu, usia anak perempuan Ally Iskandar dan Farah Lee bernama Maream Esabel telah genap dua tahun. Pejam celik... dah makin besar Maream ni.

"Omma membesar tanpa role seorang abang jadi omma berharap anak pertama omma lelaki supaya adik-adiknya akan rasa secure dan protected oleh abang mereka, macam yang omma nak rasa.

"Tu yang omma harap tapi Allah sentiasa sediakan yang lebih baik. Rupanya Allah nak bagi omma seorang Maream, yang berperibadi seakan seorang Mariam ibu Isa. Satu-satunya nama Wanita yang disebut jelas di dalam Quran.

"Maream yang kental hatinya, celik akalnya, taat perintahnya, fasih bicaranya, kuat ingatannya dan santun budinya. Lebih hebat dari seorang lelaki. Sumber kuat omma selalu.

"Semoga Maream sentiasa menjadi seorang yang menyenangi dan disegani, menyayangi dan disayangi, menerangi dan diterangi. Sentiasa menjadi Qurratul'ayun, penyejuk mata. Menjadi syahidah agama.

"Hiduplah Maream ke jalan Allah dan Matilah Maream di jalan Allah. Selamat Ulang Tahun Kedua Perkenalan, Sayang," ucap Farah di Facebooknya.

Selamat hari lahir kami ucapkan dan semoga Maream menjadi anak yang soleh dan berbakti kepada kedua ibu bapanya. Amin.

___________________________________________________
--- IKLAN ---

BERMINAT UNTUK BERIKLAN DI MYARTIS?   KLIK UNTUK INFO

_____________________________________________________

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


MARYAM BENGANG BAHASA MELAYUNYA DILABEL  'ANNOYING': "SAYA TAK PERNAH AMBIL KELAS... TAK NAK DENGAR SILAKAN BERAMBUS"

"Saya dah duduk Malaysia 2 tahun lebih.. saya cakap BM macam ni saya tak pernah ambil kelas bahasa atau pergi sekolah di Malaysia. Sebab saya suka belajar BM naturally. Itu sangat seronok dan senang ingat.

"Ramai orang cakap "you speaking BM make me annoying" "Better you speak English". You annoying ke apa itu bukan salah saya. Saya tak kesah. Tak tengok saya ke apa suka hati lah. Saya lagi selesa cakap BM daripada English.

"Orang cakap English akan bertambah dalam dunia. Tapi orang cakap BM? Saya boleh cakap BM dengan bangga walaupun saya tak pandai sangat. Apa saja awak cakap, saya akan tetap guna Bahasa Melayu.

"Kalau tak nak dengar silakan BERAMBUS. Nota kaki: Sebelum betulkan bahasa orang, awak cakap melayu dulu. Ke awak bukan orang Malaysia," itulah tulis pempengaruh media sosial yang juga isteri kepada Ryzal Ibrahim iaitu Maryam You Narae.

Klik untuk gambar besar

Maryam yang berasal dari Korea Selatan itu berkongsi hal tersebut menerusi laman Instagram miliknya. Dalam hantaran berkenaan, Maryam meluahkan rasa bengang dengan sikap beberapa individu yang kurang senang mendengar pertuturannya dalam Bahasa Melayu kerana masih mempunyai slang Korea.

Bukan itu sahaja, ibu kepada seorang cahaya mata itu turut dilabel sebagai 'annoying' (menjengkelkan) dan diminta untuk hanya menggunakan bahasa Inggeris.

Untuk makluman, Maryam dan suaminya yang dikenali sebagai pasangan Duriankimchi itu mendirikan rumah tangga pada 2019 di Korea Selatan sebelum mengambil keputusan untuk pulang ke Malaysia pada 2020.

Selepas lebih setahun mendirikan rumah tangga, Maryam dan Ryzal dikurniakan seorang cahaya mata perempuan yang diberi nama, Nik You Rina.

  ________ IKLAN ________ JUALAN TERBESAR 1.1 TAHUN BARU 2023.. - - Dapatkan pelbagai barangan dengan potongan diskaun KAW KAW dalam jualan 1.1. Tahun baru 2023 mulai 12 malam ini. Jangan terlepas tawaran gilang gemilang yang hanya muncul setahun sekali.
KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BUAT TUTORIAL TUDUNG BAWAL - FATHIA LATIFF DIPUJI CANTIK

Pelakon dan penyanyi Fathia Latiff telah melalui pelbagai kisah dalam hidupnya termasuklah kecaman yang diterima. Turun naik kehidupannya sering jadi perhatian ramai, apatah lagi berubah, berbalik, berubah dan berbalik dikatakan sinonim dengan hidupnya.

Namun hidayah Allah SWT tidak ada siapa yang tahu. Kekecewaan yang dilaluinya dan kesukaran untuk melupakan orang yang pernah dicintai juga mungkin menjadi penyebabnya. Terbaru, ramai yang memuji Fathia yang membuat satu tutorial memakai tudung bawal hadiah daripada penyanyi Siti Sarah Raisuddin.

"MasyaAllah, Fathia jarang sangat pakai tudung satin macam ni, tapi untuk tudung ni memang Fathia suka sangat sebab ringan, senang bentuk, warna semua cantik-cantik. Thank you so much kak Siti Sarah Raissuddin," tulis Fathia pada IGTV di Instagramnya itu.

Rata-rata memuji cara pemakaian Fathia dan juga solekan yang dikenakan pada wajahnya itu. Sebagai pelakon, Fathia pernah memenangi anugerah Pelakon Filem Wanita Popular di Anugerah Bintang Popular ABPBH pada tahun 2016. Klik untuk gambar besar

www.myartis.com / Sumber & foto: Astro Gempak & Instagram Fathia Latiff

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


7 GAMBAR - FARID & DIANA TERIMA ANUGERAH

Mungkin ada yang tidak tahu ketika resepsi perkahwinan Farid Kamil dan Diana Danielle baru-baru ini, Diana telah mendapat anugerah khas daripada PLKN, yang disampaikan oleh Ketua Pengarahnya Dato Hadi. Ini kerana, ketika Diana menyertai PLKN di Kem Princess Haliza Sepang, Selangor pada tahun 2009 lalu, beliau telah terpilih sebagai penembak terbaik di kalangan lapan pelatih di situ.

Selain itu, Farid juga telah dianugerahkan sijil perhargaan oleh Ketua Polis Negara Tan Sri Haji Ismail Haji Omar di atas kesudiannya menjayakan program kepolisan secara terbuka. Tahniah diucapkan buat mereka berdua!

Klik untuk imej besar...

Diana - penembak terbaik PLKN...


TAKZIAH - BAPA REBECCA NUR AL ISLAM KEMBALI KE RAHMATULLAH

"Innalilawainalillahirojioun.. Suddenly Papa... i can't live without you my dad," tulis pelakon Rebecca Nur Al Islam yang baru sahaja kehilangan bapa tercintanya kelmarin menerusi video di akaun Instagram miliknya.

Bapa Rebecca, Ahmad bin Ariffin telah menghembuskan nafasnya yang terakhir di Johor Baharu dan di dalam video tersebut Rebecca sedang dalam perjalanan pulang untuk melihat jasad arwah bapanya buat kali yang terakhir.

Rebecca juga turut berkata di seolah-olah tidak percaya tentang pemergian bapa buat selama-lamanya kerana dia baru sahaja berjumpa dengan bapanya baru-baru ini. Berita pemergian bapanya ini diketahuinya daripada abangnya.

Di akhir video ini, Rebecca yang mengetahui berita pemergian bapanya ini daripada abangnya itu sempat meminta agar pengikut-pengikutnya di instagram untuk sedekahkan Al-Fatihah buat arwah bapanya itu.

Klik untuk gambar besar

Sungguh sayu rasa hati apabila melihatkan air mata seorang anak yang mengalir kerana meratapi dan bersedih atas pemergian bapanya.

Semoga pemergian bapanya di dalam bulan yang penuh kemuliaan dan barakah ini, bapanya ditempatkan di kalangan orang-orang yang soleh dan semoga rohnya tenang di sana.

Salam takziah diucapkan kepada keluarga Rebecca.

www.myartis.com / Sumber: Rebecca Nur Islam

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


ANAK ANGKAT - SUFIAN JELAS ATAS PERSETUJUAN BERSAMA IBU BAPA FAEQ

"Ramai yang tidak jelas mengenai perkara ini, hingga sesetengah pihak menjadikannya bahan perdebatan. Ibu bapa Faeq adalah kawan baik saya sejak dahulu lagi dan kami sama-sama berasal dari Mersing, Johor. Sampai sekarang, hubungan kami akrab. Apabila kami berjumpa, Faeq pun ada sekali. Kami pula hampir setiap hari melepak bersama.

"Saya dapat rasakan, saya dan Faeq serasi, jadi saya meminta izin mahu menjadi ayah angkatnya. Saya mengambil Faeq sebagai anak angkat bagi mengisi rasa kekosongan dalam diri, selain ingin menjadi insan yang lebih baik," kata penyanyi Sufian Suhaimi yang menjelaskan pengambilan anak angkatnya, Faeq Razeeq, adalah atas persetujuan bersama ibu bapa kanak-kanak berkenaan.

Sufian, 27, berkata Faeq atau nama penuhnya Muhammad Faeq Razeeq Muhammad Rizal dijadikan anak angkat tanpa membabitkan mana-mana jabatan atau agensi berkaitan kerana ia dilakukan menerusi permuafakatan bersama, apatah lagi ibu bapa si kecil adalah teman rapatnya.

Klik untuk gambar besar

Katanya, tiada isu berbangkit berhubung perkara berkenaan, lebih-lebih lagi insan terdekat, keluarga dan peminat sama-sama gembira melihat kebahagiaan dikecapinya ketika ini. Sufian juga berkata, selepas mengumumkan dirinya bapa angkat kepada kanak-kanak berusia setahun tiga bulan itu, dia berasa cukup teruja, terutama untuk mempelajari perkara berkaitan penjagaan anak.

Sementara itu, calon Top 5 kategori Penyanyi Lelaki Popular DuitNow dan Lagu Paling Boom ini bakal berduet dengan artis Korea pada malam kemuncak Anugerah Bintang Popular BH (ABPBH) Ke-32, Ahad ini. Merahsiakan gerangan artis bakal ditampilkan, kata Sufian, dia bersama penyanyi berkenaan bertemu buat kali pertama ketika sesi latihan diadakan, semalam.

"Hari ini (semalam), baru kami sempat bersua muka. Tiada sebarang gimik akan dilakukan, tetapi masing-masing berharap dapat menyanyi dengan selesa pada malam kemuncak nanti. Cabarannya cuma kami perlu mencari titik keserasian agar persembahan berjalan dengan lancar," ujarnya yang muncul dengan single berjudul 'Mencuba' pada April lalu.

www.myartis.com / Sumber & foto: Berita Harian & Instagram Sufian Suhaimi

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA HALKUM AWEK BARU SHAH JASZLE JADI BAHAN LAWAK

Rasanya ramai yang tidak terkejut apabila mendapat tahu bahawa aktor Shahz Jaszle sudah pun memutuskan pertunangannya dengan Redzwani Puteri. Malah, apabila Shahz Jaszle dilaporkan mempunyai teman wanita baru, sikitpun kami tidak hairan.

Namun yang kami hairan ialah apabila tiba-tiba kekasih baru Shahz yang bernama Hanis Husna itu menjadi bahan lawak di laman sembang. Semuanya gara-gara ‘halkum’ Hani Husna yang kelihatan membonjol.

Bukan apa, kita semua maklum bahawa halkum ini hanya akan ada pada insan berjantina 'lelaki'... namun apabila ia kelihatan pada seorang wanita, maka banyaklah komen yang membuat andaian sendiri.

Tak baik tau... Heh!

Klik gambar untuk size besar

Komen di laman sembang - klik untuk baca

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


ANAK RAIH 10A (SPM): "PERPISAHAN BUKAN PENGHALANG" - FAUZI NAWAWI

Bukan hanya anak kepada dramatis Noniswara Baharudin, malah anak kepada pelakon Fauzi Nawawi, Hana Farisha turut mendapat keputusan yang cemerlang dalam peperiksaan Sijil Pelajaran Malaysia (SPM) yang diumumkan kelmarin.

Hana, 18, yang merupakan anak hasil perkahwinan Fauzi bersama bekas isteri sebelum Fauzi mendirikan rumah tangga dengan aktres Lisdawati itu memperoleh 10A.

"Perasaan saya tidak dapat digambarkan dengan kata-kata. Saya sangat gembira apabila anak saya memberitahu keputusan SPM yang diperolehinya.

Klik untuk gambar besar

"Saya sendiri tidak menjangkakan dia akan mendapat 10A kerana sebelum ini, sewaktu peperiksaan percubaan SPM, dia hanya mendapat 9A sahaja," kata Fauzi.

Dalam pada itu, Fauzi juga membuktikan yang perpisahannya bersama bekas isteri bukan pengahalang untuk anaknya berjaya dalam pelajaran.

"Bekas isteri saya seorang penjawat awam. Dia mementingkan pelajaran, sama seperti saya dan Lisdawati terapkan kepada anak-anak. Walaupun kami sudah tidak bersama, kami berhubung baik demi anak-anak.

"Sebelum ini, anak sulung saya turut mendapat keputusan cemerlang dalam SPM dan kini melanjutkan pelajaran di Universiti Malaya.

"Perpisahan saya dengan bekas isteri bukan penghalang anak-anak untuk berjaya kerana cara mendidik mereka harus betul dan pelajaran serta keperluan harian mereka harus diberikan keutamaan.

"Saya, bekas isteri dan Lisdawati sama-sama memberikan tumpuan kepada anak-anak supaya mereka pentingkan pelajaran dan agama.

HANA FARISHA BERSAMA IBU KANDUNGNYA

"Saya juga sangat berterima kasih dengan Lisdawati kerana dia menjaga anak-anak saya bersama bekas isteri seperti anak-anaknya sendiri.

"Apa sahaja masalah yang melanda anak-anak, Lisdawati mengambil inisiatif untuk menghubungi bekas isteri dan bertanyakan sendiri masalah yang terjadi," ujarnya.

Dalam pada itu, Fauzi juga mahu Hana melanjutkan pelajaran di Malaysia berbanding luar negara.

HANA FARISHA BERSAMA IBU TIRINYA (LISDAWATI)

"Sejujurnya, kalau anak lelaki, saya dengan senang hati melepaskan mereka jika mendapat peluang untuk melanjutkan pelajaran di luar negara. Namun begitu, saya agak berat hati untuk melepaskan anak perempuan saya belajar di luar negara.

"Keluarga dan kawan-kawan ada mencadangkan supaya Hana menyambung pelajaran dalam bidang perakaunan di Australia tetapi saya rasakan belajar di luar negara tidak menjamin apa-apa.

"Fasiliti pembelajaran serta universiti di Malaysia juga tidak kurang hebatnya, jadi kalau boleh, biarlah Hana belajar di Malaysia sama seperti kakaknya," jelasnya.

Sumber: Astro Gempak

Foto: Lisdawati IG & Hana Farisha IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


MLM 2013 - MAMAT TOLAK FIDA SEBAGAI 'TEAM'

"Saya lebih mementingkan kualiti berbanding kontroversi," kata Mamat (Sepah) sekaligus menghancurkan harapan bekas kekasihnya Fida Ibrahim.

Ini kerana, Fida dikatakan pernah meminta Mamat untuk bergandingan bersamanya dalam pertandingan Maharaja Lawak Mega 2013 (MLM 2013). Namun bagai memulang paku buah keras, Mamat menolak ajakan Fida itu kerana mendakwa mereka tiada keserasian membuat persembahan lawak.

"Fida pernah mengajak saya bergandingan dalam MLM. Tetapi saya tolak dengan cara baik.

"Walaupun orang di sekeliling saya memberitahu gandingan kami mungkin boleh menambahkan kontroversi tetapi saya rasa itu bukan caranya.

"Saya lebih mementingkan kualiti berbanding mencari kontroversi tanpa sebab," katanya kepada media.

Alasan Mamat lagi, penolakan itu juga bukan disebabkan dia risau sekiranya memori kenangan cinta lama akan kembali... sebaliknya apa yang telah berlaku hanya dianggap sekadar pengalaman hidup.

"Saya lebih serasi bergandingan dengan Munir dan Arin dengan membentuk kumpulan Kucai untuk berentap di MLM 2013.

"Saya dapati Munir dan Arin mempunyai kelebihan. Munir mempunyai wajah yang mampu membuatkan orang ketawa, manakala Arin pula mempunyai karakter yang suka berjalan kengkang.

"Kelebihan yang mereka ada membuatkan saya terfikir untuk menarik mereka menyertai MLM 2013," tambahnya.

Untuk info, mungkin disebabkan penolakan itu, Fida akhirnya bergandingan bersama Datuk Ali Mamak dan Aziz Kota dengan menubuhkan kumpulan bernama Santan.

Ha ha... macam-macam hal dia orang ni!


ZARINA KONGSI GELAGAT AZAL 'MELAMAR' MIRA FILZAH: "SIAPA TAK NAK KAN..."

Pelakon Zarina Zainuddin menerusi Instagram miliknya telah berkongsi gelagat salah seorang anak kembarnya iaitu Azal yang mencuit hati apabila dia cuba untuk melamar dan 'memperisterikan' pelakon cantik molek, Mira Filzah.

Dalam masa sama, Zarina sempat memuji Mira yang menurutnya, sangat sesuai untuk dibuat menantu: "Buat hal Azal ni, nak melamar Mira Filzah pulak.. nasib lah Mira Filzah baik.. siapa tak nak kan dapat menantu cantik, baik dan hormat orang tua macam Mira Filzah ni," katanya.

Reaksi Mira Filzah yang dirakam dalam video tersebut boleh ditonton di saluran Youtube Mangkin Pictures. Dalam pada itu, rata-rata peminat berasa terhibur melihatkan gelagat Azal dan Mira Filzah yang mencuit hati.

Untuk makluman,  Zarina  mempunyai empat orang cahaya mata iaitu pasangan kembar, Muhammad Razil Azrai dan Muhammad Raizal Azrai, 22; Muhammad Naim Azraidan, 15; dan Muhammad Afam Azrai, 12 tahun.

Klik untuk gambar besar

www.myartis.com / Sumber & foto: Beautifulnara & Instagram Zarina Zainuddin

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HUBUNGAN RUHAINIES DENGAN 'MR E' DIRESTUI KELUARGA

"Cukup untuk saya katakan, kami sebaya. Dia belajar dan bekerja di London sejak tujuh tahun lalu. Dia sudah lama tunggu saya, namun ketika itu belum terbuka hati untuk bercinta dan menjalin hubungan serius.

"Kesungguhan ditunjukkan membuatkan saya terbuka hati. Cuma, saya tidak mahu terburu-buru dalam soal perkahwinan. Biarlah kami bercinta dan saling mengenali hati budi dulu.

"Bersama Mr E saya mengaku kami memang bercinta. Macam pernah dikatakan, kalau saya betul-betul ada kekasih baru mengaku.

"Cerita sebelum ini dengan beberapa lelaki, saya tidak mengaku sebab memang hanya kawan," kata pelakon Ruhainies yang mengakui sedang bercinta dengan ahli perniagaan yang kini menetap di London serta memiliki tiga cawangan butik terkenal di tanah air.

Klik untuk gambar besar

Ruhainies, 26, atau nama sebenarnya Nur Ruhainies Farehah Zainul Ilyas bagaimanapun belum bersedia mendedahkan identiti jejaka yang hanya dikenali sebagai Mr E itu.

Ruhainies berkata, kekasihnya itu sudah menyatakan hasrat untuk mengahwininya dan bersedia bila-bila masa. Malah, Ruhainies berkongsi mereka juga sudah berjumpa keluarga masing-masing.

"Dia pulang ke Malaysia sejak hari jadi saya yang lalu. Malah, dia buat tiga kali kejutan hari jadi untuk saya. Insya Allah minggu depan dia pulang ke sana semula.

"Alhamdulillah, dia sudah berjumpa kedua ibu bapa saya dan mereka merestui hubungan kami. Macam dikatakan, kalau ada jodoh tidak ke mana," jelasnya.

Berkongsi penerimaannya mengenai percintaan jarak jauh, Ruhainies meletakkan sepenuh kepercayaan kepada kekasihnya itu.

"Saya okey bercinta jarak jauh. Sebab, saya yakin dia seorang yang setia. Jadi, saya tidak perlu takut dan risau. Dalam perhubungan ini, kami saling mempercayai," ujarnya.

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"KAMI ADA BANTU FENDY... BANTUAN BULANAN PATUT DIA DAPAT DARI JKM, BAITULMAL" - AZMI

"Kami ada bantu Fendy, tapi apa yang termampu saja. Namun, kisah Fendy ini memang sedih dan kami semua bersimpati. Sebenarnya, dia (Fendy) dah mula terjejas sejak Perintah Kawalan Pergerakan (PKP) 2.0 lagi, tapi cuba bertahan dengan wang simpanannya.

"Fendy, memang pandai menyimpan wang selama ini dan tak boros berbelanja. Tapi, keadaannya menjadi rumit selepas berpindah menyewa seorang diri bersama anaknya di kondominium di Sentul itu yang sewanya mahal.

"Ditambah sejak pandemik Covid-19 melanda memang tahun lalu, Caliph Buskers kurang dapat tawaran. Bahkan aktiviti persembahan nyanyian secara terbuka pun tak dibenarkan," kata vokalis Caliph Buskers, Azmi Saat, 34, yang lega apabila nasib rakannya yang juga pemain dram kumpulan itu, Fendy Adlun, 30, kini mendapat perhatian bantuan daripada pelbagai pihak.

Azmi dihubungi memberitahu rakan Caliph Buskers pun sebelum ini ada juga membantu Fendy, tapi mana yang termampu oleh mereka kerana masing-masing pun ada komitmen.

Klik untuk gambar besar

Menurut Azmi, dia bersama rakan Caliph Buskers lain juga tidak terkejut dengan tindakan Fendy berkongsi kesusahan dialaminya di media sosial dan tular. Katanya, Fendy memang layak mendapat bantuan ketika ini.

"Lagi pun, ada bantuan bulanan yang patut dia dapat dari Jabatan Kebajikan Masyarakat (JKM) untuk orang kurang upaya (OKU) serta Baitulmal, tapi tak dapat. Itu yang membuatkan dia lebih susah untuk kewangan.

"Apapun, saya berterima kasih kepada semua pihak yang tampil membantu Fendy dalam situasi wabak sekarang. Kami dari Caliph Buskers ini adalah pemuzik OKU dan tetap berusaha meneruskan kelangsungan hidup kerana sedar banyak orang lain juga terjejas.

"Namun, paling buat saya tersentuh tentang Fendy, apabila dia sanggup menjual peralatan muziknya untuk menampung kehidupan. Ketika dia bertindak menjualnya, saya terkejut. Tapi, ada juga saya beli peralatan dijual itu.

"Harapan saya kini, semoga Fendy mendapat rumah dari Dewan Bandaraya Kuala Lumpur (DBKL) yang dinginkan, sebab dia dah pernah mohon tapi, tak dapat. Kediaman penting untuk dia dan anaknya berteduh," ujarnya lagi.

Selain Azmi dan Fendy, Caliph Buskers dianggotai Zaki Ismail selaku pemain basis, Nirwan Zainalabidin (pemain gitar) serta bekas isteri Fendy, Nadira Rubiana (shaker).

Meskipun semua anggota Caliph Buskers berhadapan terjejas kehidupan, tapi tidak serumit Fendy. Azmi berkata Zaki ada dapat rumah Projek Perumahan Rakyat (PPR) manakala, Irwan kini menjalankan perniagaan menjual kek bersama isterinya.

Terdahulu, Fendy menjadi perhatian ramai apabila membuat pendedahan keadaan kehidupannya yang sangat memerlukan bantuan kini terutama rumah kerana tidak lagi mampu membayar sewa kerana punca pendapatan terjejas.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SITI NORDIANA 'DILAMAR' REMAJA 15 TAHUN

Jika sebelum ini, Siti Nordiana atau lebih mesra disapa Nana pernah dikatakan dirisik seorang ustaz, terkini remaja 15 tahun pula yang cuba memikatnya dan menyatakan hasrat mahu memperisterikannya.

"Yang cuba nak mengorat ada jugak... Biasa lah tu peminat... ada juga budak umur 15 tahun komen pada gambar yang saya muat naik, "nilah bakal isteri aku". Saya pun balas, "Iya adik"," ujar Nana dipetik sebagai berkata.

Kata Nana, kini dia semakin matang dan tahu bagaimana melayan kerenah peminat berbanding sewaktu di awal pembabitannya sebagai anak seni.

"Dulu, kalau saya rasa penat dan jika ada peminat yang mahu ambil gambar bersama, saya akan menolak. Tapi sekarang walau penat mana sekalipun, saya cuba melayan mereka dan tak mahu mengecewakan mereka," jelasnya.

Dalam perkembangan lain, Nana dalam perancangan memasarkan koleksi tudung jenamanya sendiri diberi nama NanaRayyan, tidak lama lagi.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


SELAMAT BERSALIN - 'FAHAD IBRAHIM' NAMA BABY NAD ZAINAL

Menerusi laman Instagram Nad Zainal, dia memaklumkan bahawa dirinya itu telahpun selamat melahirkan seoarang bayi lelaki tepat jam 11.38 malam semalam.

Dalam pada itu, Nad turut memberitahu yang dia dan suaminya Muhammad Faliq Amirudin telah sepakat menamakan bayi sulung mereka itu dengan nama 'Fahad Ibrahim'.

Kehadiran cahaya mata sulung ini turut disambut dengan rasa gembira oleh peminat dan pengikut Nad di laman sosial berkenaan.

Nampaknya Nad kini sudah bergelar ibu dan jika sebelum ini dia pernah mengakui takut untuk bersalin selepas mendengar pengalaman dari rakan yang lain, kini semuanya sudah berlalu dan segalanya berjalan dengan lancar dan selamat.

Semoga keluarga kecil ini akan terus dilimpahi bahagia dan rezeki yang melimpah ruah. Pastinya Nad dan juga suami selepas ini akan berkongsikan lebih banyak gambar Fahad tidak lama lagi. Selamat berpantang juga buat Nad Zainal.

Sumber & foto: Nad Zainal IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


BAPA HIDAP KANSER PARU-PARU TAHAP EMPAT - LIZA HANIM MOHON DOA

Penyanyi Liza Hanim sekali lagi berhadapan ujian berat apabila bapanya disahkan menghidap kanser paru-paru ketika kesedihan dengan berita pemergian bapa mentua, Mohamed Samsudin Tahir pada 9 Mei lalu masih terasa. Penyanyi yang terkenal dengan lagu 'Ku Idamkan Rindu' itu berkata, bapanya disahkan menghidap kanser paru-paru tahap empat selepas membuat pemeriksaan sejak awal April lalu.

"Sebelum ini, hampir empat bulan ayah mengadu selalu sakit tengkuk. Pada mulanya, kami ingat ayah hanya mengalami sakit otot. Namun, selepas melakukan imbasan, ayah disahkan menghidap kanser paru-paru tahap empat. Berita ini cukup menyedihkan kami. Namun, saya percaya ayah kuat untuk melawan penyakitnya. Doa kami akan sentiasa bersamanya.

"Saya juga berharap orang ramai dapat mendoakan supaya ayah diberi kesembuhan, kekuatan dan semangat untuk melawan sakit. Saya yakin ayah sangat tabah dan sabar dengan dugaan yang datang," katanya yang turut memberitahu bapanya kini masih menjalani rawatan di sebuah hospital di ibu negara.

Menurut Liza atau nama sebenarnya, Haliza Hanim Abdul Halim, ayahnya baru menyambut ulang tahun yang ke-73 pada 11 Mei lalu: "Kami sempat meraikan ulang tahun kelahirannya beramai-ramai. Tetapi, tiga hari selepas itu, ayah diserang strok pula dan terpaksa menerima rawatan di hospital".

Klik untuk gambar besar

www.myartis.com / Sumber & foto: Berita Harian & Instagram Liza Hanim

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


CHE TA JUAL BAJU RAYA DI TESCO, NAFI BAJUNYA 'LOW QUALITY'

Pelakon Rozita Che Wan merupakan selebriti tempatan pertama yang berkolaborasi bersama pusat membeli-belah Tesco Sdn Bhd (Tesco Malaysia), bagi menjual baju raya.

"Rasa macam tak percaya pula bila ditawarkan utnuk kolaborasi bersama tesco untuk hasilkan baju raya.

"Sebelum saya dipilih, pihak Tesco telah membuat ‘survey’ dikalangan pelanggan mereka berkenaan tentang selebriti mana yang mereka mahukan untuk koleksi Raya.

"Rata-rata daripada pelanggan mereka telah memilih nama saya dan tipulah kalau kata tak rasa terharu dan saya anggap ini adalah rezeki.

"Alhamdulillah setakat ini RozitaCheWan X Tesco mendapat sambutan yang menggalakkan dan maklumbalas yang diterima agak positif," ujar Che Ta dipetik sebagai berkata.

Untuk info, busana Aidilfitri itu dijual dengan harga RM299 dan saiz pula bermula dari XS hingga XL. Malah Tesco juga dilihat memberi voucher percuma RM100 melalui setiap pembelian baju tersebut.

INGIN MELETAKKAN IKLAN ANDA DI SINI? SIZE 450 x 350 - KLIK UNTUK INFO

Bagaimanapun, mengenai isu berbangkit mengenai kualiti baju itu, Che Ta menjelaskan isu tersebut timbul kerana pembeli tidak memilih baju tersebut mengikut saiz yang bersesuaian.

"Baju itu sama cuma yang berbeza ialah saiz baju tersebut. Mereka kena faham, setiap orang mempunyai bentuk badan yang berbeza.

"Jadi sepatutnya baju itu dipilih mengikut saiz yang sesuai dengan tubuh mereka. Janganlah kalau pakai saiz L tetapi yang dibelinya saiz M, memang tak sesuailah.

"Bila ambil saiz yang salah jadi bila disarungkan baju itu ke tubuh, sudah pastilah nampak serba tak kena," katanya.

Selain itu, dia juga turut menafikan dakwaan segelintir pihak yang mendakwa koleksinya itu dijual hanya disebabkan dia seorang selebriti popular.

"Theres's no time for bullshit when you're building an EMPIRE.

"Saya ambil masa enam bulan untuk hasilkan koleksi baju ini, tak mungkinlah saya nak sia-siakan usaha sendiri dengan menjual sesuatu barang tanpa memikirkan tentang kualiti terlebih dahulu.

"Rekaan koleksi Syawal ini juga semuanya adalah idea sendiri dan saya nak mereka rasa cantik dan puas hati sewaktu memakai salah satu koleksi saya.

"Lagipun kami menggunakan kain yang selesa dan memudahkan mereka untuk mengambil wuduk," jelasnya.

Sumber: Astro Gempak - Foto: Che Ta IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


5 GAMBAR - PERUT FASHA SANDHA KENA 'TENDANG'

Bila dunia semakin berat bagi Fasha Sandha. Katanya, dia makin malas make up, malas masak dan malas segala-galanya. Iyalah, perut makin membesarlah katakan... perlu banyak berehat, jaga makan dan jaga kesihatan. Tak gitu?

"Opps! I can't get over the amazing feeling of my baby rolling around inside me!! Its amazing! Syukur Alhamdulillah," ujar Fasha apabila merasa pergerakan bayi yang makin aktif 'berpusing' di dalam perutnya. Heh.

Klik untuk imej besar...


EYKA FARHANA DIPELUK KEKASIH BUAT NETIZEN 'PATAH HATI'

Pelakon Eyka Farhana sering kali menjadi bualan ramai sejak kebelakangan ini dek kerana penampilan yang agak seksi sehingga menimbulkan rasa kurang senang netizen.

Terbaru, Eyka menerusi aplikasi TikTok telah memuat naik video dimana pelakon itu membuat konten yang sedang trending buat masa kini di sebuah restoran.

Namun, apa yang menjadi perhatian apabila kelihatan tangan seorang lelaki sedang merangkul badan Eyka dipercayai kekasihnya seorang pemain bola sepak kebanggsaan iaitu Akhyar Rashid.

Klik untuk gambar besar

Perkongsian video itu mendapat pelbagai reaksi daripada netizen terutama peminat lelaki yang kecewa dan patah hati melihat aksi mesra pelakon itu bersama kekasihnya.

Dalam pada itu, rata-rata netizen dapat meneka siapa pemilik tangan tersebut meskipun tidak didedahkan wajahnya dalam video berkenaan.

Umum mengetahui, hubungan Eyka dengan Akhyar bukan lagi rahsia, bagaimanapun pelakon berkata dia tidak mahu lagi berkongsikan mengenai kekasihnya di media sosial.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ENGGAN LAGI FIKIRKAN ISU KONTROVERSI PERNIKAHAN - SERINA MAHU TERUSKAN KEHIDUPAN

"Apa yang keluar dalam laman web dan media sosial berunsur fitnah semata-mata, di mana ada juga yang menjatuhkan nama baik dan reputasi perniagaan yang saya miliki. Namun, apa yang berlaku biarlah menjadi pengajaran dan saya perlu bangkit untuk terus berjuang kerana ini jalan yang saya pilih.

"Lagi pun, saya menceburi bisnes telekung ini sejak Oktober 2019 dan saya memilih bisnes ini kerana ia adalah satu-satunya platform yang mengingatkan diri untuk terus beristiqamah dalam mendekatkan diri kepada Allah SWT," demikian kata pelakon Serina Redzuawan.

Anak kepada cef selebriti terkenal, Chef Wan itu sebelum ini hangat diperkatakan selepas terpalit dengan kontroversi pernikahan dengan anggota polis, Meor Mohammad Aidid. Serina berkata, dia tidak mahu lagi memikirkan apa yang terjadi selain perlu berpijak dengan realiti iaitu kehidupan perlu diteruskan.

Serina, 38, berkata apa yang menjadi fokusnya kini adalah perniagaan yang diusahakan, Serina Inspire. Menurut Serina juga anak kepada cef selebriti terkenal, Datuk Chef Wan, bisnes telekung itu adalah dakwah halus untuk memberi peringatan kepada diri dan orang ramai.

Klik untuk gambar besar

"Di samping berdakwah secara halus, sedikit sebanyak bisnes ini memberi peringatan kepada saya mengenai kepentingan solat termasuk kepada orang ramai. Saya berasa puas kerana dapat melaksanakan fardu kifayah yang sedikit sebanyak mendorong untuk terus istiqamah dalam menjadi Muslimah yang sempurna," ujarnya.

Terdahulu, kecoh apabila perkongsian mengenai perkahwinan keduanya itu disusuli dengan pelbagai pendedahan baik di sebelah bapanya dan juga bekas isteri suaminya itu.

Sebelum ini, Serina pernah mendirikan rumah tangga dengan Salahudin Ghafar pada 1 Januari 2010. Bagaimanapun, mereka bercerai talak satu di Mahkamah Rendah Daerah Petaling pada 1 Ogos 2017 selepas tujuh tahun mendirikan rumah tangga. Mereka dikurniakan dua cahaya mata, Tristan Tareef, 11, dan Isabella Saffiya, 10.

www.myartis.com / Sumber & foto: Harian Metro & Instagram Serina Redzuawan

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ANAK BETTY RAHMAD KINI MAKIN TEMBAM

"Saya tidak kisah kerana jika kita memilih untuk berkongsi dengan umum, jadi bersedialah dengan setiap pendapat yang dikeluarkan.

"Kalau tidak mahu pandangan netizen, jangan kongsi apa-apa

"Secara jujurnya tidak pernah ada niat untuk membuat dia popular. Saya hanya cuba berkongsi kegembiraan dan mahu semua gembira bila melihat dia.

"Buat masa ini, saya tiada perancangan untuk membawa dia masuk ke dunia hiburan. Lagipun saya dan suami telah berbincang dan sependapat bahawa biarlah dia pilih sendiri jalan hidup,” ujar Betty Rahmad dipetik sebagai berkata ketika Majlis Pelancaran Bugaboo Ant di The Gardens Kuala Lumpur.

Untuk info, anaknya kini berusia lima bulan dan mempunyai berat 10 kilogram

"Memang sangat mencabar sebab saya tidak tahu cara yang betul untuk menyusukan anak waktu mula-mula lahir dahulu.

"Malah saya sendiri sejujurnya tiada idea bagaimana mahu mendapatkan susu yang banyak.<

"Kadang kala keliru sama ada susu saya cukup atau tidak, adakah terlalu cair, tapi setelah diselidik, rupanya memang bayi lelaki kuat menyusu. Syukur, sekarang dia sudah mula minum 5 aun setiap kali menyusu. Wira sudah tumbuh lima batang gigi,"tambahnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


8 GAMBAR - ISTERI ZUL HUZAIMY SELAMAT LAHIRKAN BABY BOY

"Alhamdulillah atas kurniaan rezeki ini, @awalhaziq1 @indah_armani korang dah ada adik baru. Korang jangan buli-buli baby boy ye, terima kasih sayangku @miszerna 9 bulan tanpa jemu, melahirkannya kehebatan seorang ibu.

"Pasti Allah membalasnya dengan sebaik-baik balasan," tulis pelakon Zul Huzaimy yang telah dikurniakan seorang anak lelaki pada pagi Sabtu lalu.

Menerusi gambar yang dikongsikan isterinya, Nur Ernawati Mohamad selamat melahirkan bayi itu pada pukul 11.20 pagi di sebuah pusat perubatan swasta di Kuala Lumpur.

Namun sehingga kini, Zul belum berkongsi nama bayinya yang lahir dengan 3.48 kilogram itu kepada umum.

Klik untuk gambar besar

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


"TAHUN INI JUGA NAK BABY..." - 3 TAHUH KAHWIN, MONA & PEKIN JALANI PEMERIKSAAN KESUBURAN

Pelakon Mona Allen mengakui dia kini bersedia untuk memikul tanggungjawab sebagai seorang ibu, setelah tiga tahun mendirikan rumah tangga dengan pelakon dan pengarah Pekin Ibrahim.

Mona atau nama sebenarnya, Munna Hafiraneza Allen, 36, berkata, dia dan Pekin, 40, telah menjalani pemeriksaan kesihatan dan kedua-duanya tidak mempunyai sebarang masalah kesuburan.

"Kami tengah mecuba, InsyaAllah kalau ada rezeki PKP. Kami berdua pun dah buat check up dan so far so good, tiada masalah apa-apa. Usia perkahwinan kami pun dah cecah tahun ketiga, bila dah PKP ni rasa macam why not kami mencuba mana tahu ada rezeki.

"Doktor ada cakap mungkin sebelum ini tak lekat sebab saya tiada masa berehat, emosi tak stabil kerja sebagai pelakon... doktor cakap kalau nak lekat at least kena satu atau dua bulan berehat betul-betul agar kita kena selalu rasa chill dan relax," jelasnya.

Klik untuk gambar besar

Mona turut memberitahu dia mendapatkan khidmat doktor pakar kesuburan yang sama seperti penyanyi Misha Omar iaitu Dr. Azrai Abu dan kedua-dua selebriti itu mahu memberi kesedaran kepada orang ramai mengenai perkara tersebut.

"Saya dan Misha dapatkan khidmat nasihat doktor yang sama. Dalam topik itu kami bincang topik yang dapat bagi kesedaran kepada orang ramai mengenai perkara ini... sebab orang kita macam malu kalau cakap soal ini secara terbuka.

"Kalau boleh tahun ini juga saya nak dapat baby... macam saya kalau boleh nak anak perempuan, Pekin pula nak anak lelaki. Tapi kami tak kisah pun lelaki atau perempuan... cuma kalau dapat anak perempuan itu, bolehlah nanti saya matching-matching baju dengan dia," ujarnya.

Berkenaan aktiviti sepanjang tempoh Perintah Kawalan Pergerakan (PKP) kali ini, Mona berkata yang dia kini sibuk dengan bisnes kek butter yang diusahakan.

"Saya ambil tempahan untuk butter cake dan so far sambutan sangat menggalakkan... saya buat seorang diri sahaja sebab itu saya hadkan dalam sehari hanya ambil paling banyak pun dalam 20 tempahan sahaja.

"Alhamdulillah, semua bagi feedback positif malah ada di kalangan rakan-rakan artis pun order dengan saya seperti Riena Diana, Fahrin Ahmad, Uyaina Arshad dan Zul Ariffin.

"Butter cake ini memang resipi turun-temurun keluarga saya dan setiap kali sambutan Hari Raya memang juadah ini yang paling ditunggu-tunggu semua ahli keluarga," katanya.

Untuk makluman, Mona dan Pekin atau nama sebenarnya, Mohd Iznan Ibrahim berkahwin pada 7 Disember 2018 dalam sebuah majlis tertutup.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PENAMPILAN MACAM KPOP, TINGGALKAN KOMEN DI IG PELAKON THAILAND - HAEL HUSAINI KUNCI MULUT

Penyanyi dan komposer sensasi, Hael Husaini, 34, sejak akhir-akhir ini sering menerima kecaman. Apa sahaja gerak geri atau perbuatan dilakukan, pasti ada komen negatif dilemparkan sama ada dalam menjalani kehidupan seharian mahupun paparan media sosial.

Selepas isu penampilan persis bintang K-Pop jadi buah mulut, terkini komen ditinggalkan Hael dalam Instagram (IG) milik aktor kacak dari Thailand, Gulf Kanawut yang pernah membintangi drama yang mengangkat hubungan sejenis turut mengundang spekulasi nakal netizen.

Namun, Hael atau nama penuhnya Hal Husaini Razmi terus mengunci mulut memberi sebarang komen berhubung isu berkenaan sehingga hari ini.

Mengulas penampilannya seperti bintang K-Pop sehingga ada yang mendakwanya menggunakan teknologi moden demi untuk mendapatkan bentuk wajah dan kulit putih melepak seperti 'oppa', Hael enggan mengulas perkara itu.

Klik untuk gambar besar

Sebaliknya, penyanyi kelahiran Seri Menanti, Negeri Sembilan itu mendedahkan, gaya dan penampilannya ditentukan oleh penata gaya.

"Jujurnya, saya memang tidak pandai berfesyen atau melaram. Imej dan penampilan saya semuanya ditetapkan penata gaya. Jadi, lebih baik saya serahkan pada pakar.

"Dengan adanya bantuan penata gaya, peluang untuk saya bekerjasama dengan jenama antarabangsa semakin terbuka luas. Saya pun tidaklah terlalu obses dengan kecantikan. Cuma, sebagai selebriti, saya kena sentiasa menjaga penampilan," ujarnya yang dipetik sebagai berkata kepada Berita Harian.

Dalam pada itu, ditanya pula mengenai isu komen dalam IG Gulf Kanawut yang tular, baru-baru ini, bekas peserta Akademi Fantasia musim ke-10 itu tetap memilih untuk mengunci mulut.

"Saya tak nak jawab," kata penyanyi lagu 'Jampi' dan 'Haram' itu secara ringkas.

Disebabkan sering dihambat kontroversi, timbul juga dakwaan Hael cuba mengelak daripada ditemubual media berikutan tindakannya tidak menjawab panggilan dan membalas mesej dihantar.

Saat diajukan pertanyaan itu kepada empunya diri, Hael menepis dakwaan dengan menegaskan tidak pernah mempunyai masalah dengan wartawan.

"Rakan wartawan masih kawan saya. Alasan kenapa sukar dihubungi kerana saya sudah empat tahun tidak mempunyai telefon bimbit. Saya juga jarang menggunakan media sosial. Segala kemas kini dalam media sosial diuruskan syarikat pengurusan. Jadi, sebarang urusan temubual juga diuruskan mereka.

"Saya selesa cara ini kerana mereka hanya memaklumkan perkara penting yang membabitkan soal kerja. Segala komen negatif juga akan tapis. Bukanlah nak kata saya kalis kecaman, tetapi saya seorang yang cepat runsing.

"Jadi, lebih baik saya tidak membaca atau mengambil tahu komen negatif. Saya mahu lebih fokus pada kerjaya," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NINA ISKANDAR ENGGAN ULAS LANJUT BERHUBUNG SUDAH BERTUDUNG SEPENUHNYA

Pelakon Nina Iskandar, 30, sejak akhir-akhir ini dilihat memuat naik foto penampilan terbarunya yang kini bertudung menerusi laman Instagram miliknya.

Menurut Nina, dia tidak mahu mengiyakan ataupun mengeluarkan sebarang penyataan selepas ditanya oleh seorang peminat mengenai penampilan terbarunya itu.

Pertanyaan tersebut ditanya oleh seorang pengikut menerusi Ask Me Question di Instagram Story yang bertanya sama ada Nina sudah sepenuhnya bertudung: "Sis memang dah sepenuhnya bertudung ke?" komennya.

Selepas hampir lima tahun membuat keputusan untuk tidak lagi memakai tudung, pada akhir tahun lepas, Nina menampilkan penampilan baru apabila seringkali terlihat memuatnaik gambar di Instagram seperti sudah kembali bertudung.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BAWA IBU BAPA UMRAH -  NABILA RAZALI BERSYUKUR NAZAR TERLAKSANA

Meluahkan rasa syukur dapat melaksanakan nazarnya untuk membawa ibu bapanya menunaikan ibadah umrah, penyanyi dan pelakon Nabila Razali, 27, berkata dia menunaikan nazar itu selepas dapat memegang watak utama dalam drama 'Hikayat Cinta Si Pematah Hati' pada tahun 2017.

"Saya pernah bernazar kalau dipilih terlibat dalam drama itu saya nak bawa mak dan ayah ke Tanah Suci. Alhamdulillah, selepas itu jadual pula tidak mengizinkan kerana terlalu sibuk. Sudah masuk dua tahun dan rasa rasa tidak boleh tangguhkan lagi," ujarnya.

Nabila berangkat menunaikan ibadah umrah bersama bapanya, Mohd Razali Mura dan ibunya, Shamsidah Abd Rahman selama dua minggu pada 5 hingga 16 Februari lalu.

Dalam pada itu, penyanyi lagu 'Vroom Vroom' ini berkata, dia tidak dapat menggambarkan perasaan sepanjang berada di Tanah Suci. Lebih menggembirakan apabila dapat membawa kedua-dua ibu bapanya menggunakan hasil titik peluh sendiri.

Klik untuk gambar besar

"Syukur Alhamdulillah, ibadah dan semua urusan kami dipermudahkan sepanjang dua minggu di, sana saya berasa sangat tenang. Perasaan gembira, sebak dan macam-macam lagi. Ia susah untuk digambarkan terutama bila tngok muka mak dan ayah," tuturnya.

Ditanya tentang doa yang dipintanya, Nabila berkongsi, dia memohon agar dimurahkan rezeki untuk menunaikan ibadah haji. Dia juga berdoa agar kerjaya seninya berjalan lancar.

"Doa saya supaya dimurahkan rezeki untuk keluarga kami, kesihatan yang baik dan semoga dipanggil untuk menunaikan ibadah haji pula satu hari nanti. Saya juga berdoa dapat membawa kakak dan abang sekali menunaikan ibadh ini," katanya.

www.myartis.com / Sumber & foto: mStar & Instagram Nabila Razali

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ASYIK MUNTAH & STIK - UJIAN HAMIL LIYANA JASMAY

Tentu ramai yang senyum apabila Liyana Jasmay yang kini hamil bulan ketiga mengadu sering muntah-muntah dan amat suka makan daging stik. Bukan apa, kata orang, kalau suka makan stik... itu tandanya nak dapat anak lelaki. Heh.

Tapi itu hanya tekaan sahaja, yang menentukan hanya Allah SWT. Mungkin bila dah buat scan ultrasound nanti, baru Liyana tahu apa jantina anaknya.

Ketika peringkat awal kehamilan, memang ada alahan. Namun, tidaklah seteruk apa yang Nana alami kebelakangan ini. Asyik nak muntah saja. Mujurlah suami Nana memahami. Dialah yang menjaga Nana dalam keadaan begini.

Sekarang, Nana menetap di Kuala Lumpur bersama keluarga. Suami datang setiap hujung minggu menemani saya berikutan dia perlu berada di Sabah kerana bekerja.

Kalau Nana sakit atau terasa perubahan dalam diri ini, Nana cepat-cepat mendapatkan maklumat melalui Google untuk pemahaman lebih jelas.

Melalui Google, Nana banyak belajar mengenai proses kehamilan selain membaca buku dan sebagainya.

Selalunya, ramai yang lebih selesa tidak ambil tahu soal jantina bayi mereka lebih awal. Selalunya, ibu bapa mahu ia menjadi kejutan.

Tapi bagi Nana, lebih senang tahu lebih awal sebab memudahkan untuk membuat persediaan seperti membeli pakaian dan hiasan bilik bayi kelak.


TERPAKSA CUKUR JANGGUT - LEPAS SAMSENG, SYAMSUL YUSOF JADI PEGAWAI POLIS

Semua orang tahu bahawa pelakon dan pengarah berbakat besar, Syamsul Yusof sinonim dengan watak 'Shark' dalam filem KL Gangster. Namun terkini... Syamsul bertukar menjadi pegawai polis pula!

"Licin sudah janggut kesayanganku. Sedihnya aku cuma DIA yg tahu. Ni bukan taiko Shark kl gangster, bukan juga Johan dlm Khurafat. Nak tahu ni sapa nantikan siri terbaru gerakkhas2014. Yes I'm the new street kings n I got the job done ya feel me? Hehe...

"I'm on the move again. Back 2 reality. You gonna watch me go get it," kata Syamsul melalui IGnya.

Handsome tak? Klik gambar untuk size besar

Waahhh... nampak bertambah handsomekan? Bukan setakat handsome, malah Syamsul juga segak dengan penampilan terbarunya itu. Dah macam Datuk Yusof Haslam masa muda-muda pulak. Heh.

Nak tahu lebih lanjut, kita kenalah tonton Gerak Khas 2014 yang pastinya lebih hebat daripada siri sebelumnya.

Selain berlakon sebagai polis, Syamsul turut mempromosikan produk isterinya yang bakal muncul dengan koleksi jubah terbaru. Koleksi tersebut khabarnya istimewa untuk kaum hawa sempena Hari Raya Aidiladha tidak lama lagi.

"Salam n slamat tengah hari. Ada berita baik pada smua HAWA diluarsana. Sempena Hari Raya Aidiladha yg bakal tiba ni isteri sy ada jual beberapa Jubah/Abaya Dress utk wanita. Nanti sy post pic & detailsnya ya. Tunggu!" tambah Syamsul.

Tahniah diucapkan buat mereka berdua!

SHARA - Koleksi jubah Puteri Sarah Liyana

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


ALHAMDULILLAH - FOUZIAH GOUS TUNAI HAJI BERSAMA SUAMI

Selain Betty Banafe dan Zahida Rafik, pelakon Fouziah Gous, 35 turut terpilih menjadi tetamu Allah untuk menunaikan haji pada tahun ini bersama suaminya, Zhafran Yusof, 35.

Fouziah yang berkongsi berita gembira menerusi akaun Instagram miliknya berkata, dia dan suami berangkat ke tanah suci Mekah pada hari ini.

"Syukur Alhamdulillah, saya Fouziah Gous dan Zhafran Yusof dengan penuh takzim ingin memaklumkan bahawa kami berdua akan menunaikan fardu haji 1439H dan akan berlepas ke tanah suci hari ini.

"Di kesempatan ini, kami menyusun 10 jari memohon ampun dan maaf di atas segala kesalahan dan kekhilafan secara sengaja atau tidak," tulisnya.

Klik untuk gambar besar

Pelakon yang popular dengan drama 'Senafas Cinta' itu turut meminta agar peminat mendoakan keselamatan mereka sepanjang berada di sana.

Terdahulu, Fouziah yang berkahwin pada 21 September 2013 dikurniakan dua orang anak iaitu Zeeshan Yusuf, 3, dan Zaheen Yusuf yang berumur sembilan bulan.

Selain Fouziah, antara selebriti yang turut menunaikan ibadah haji pada tahun ini ialah pelakon Betty Banafee yang telah berangkat semalam.

www.myartis.com / Sumber: Kosmo

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


SYAMSUL YUSOF SUDAH SEDIA KAHWIN

"Saya sudah bersedia untuk berumah tangga," demikian luah pengarah filem dan pelakon Syamsul Yusof, 29, yang digosipkan bercinta dengan pelakon Puteri Sarah.

Bagaimanapun, bila ditanya siapakah gadis bertuah dan bakal calon isterinya itu... Syamsul masih mahu merahsiakannya. Kata anak Yusof Haslam itu, semuanya akan diketahui selepas filem terbaharu arahannya berjudul KL Gangster 2 ditayangkan pada 3 Oktober depan.

"Tentang calon biar saya simpan untuk diri sendiri dahulu dan saya sendiri akan umumkan kepada semua sekiranya ia benar-benar terjadi," ujar Syamsul kepada media.

Namun setakat ini, Datuk Yusof Haslam dan Datin Patimah Ismail masih belum bertemu dengan calon isteri Syamsul itu lagi. Dalam hal ini, keluarga Syamsul tidak menghalang dengan siapa dia ingin bercinta malah sentiasa bertanya bila dia akan menamatkan zaman bujangnya.

"Keluarga tidak kisah dengan siapa saya nak bercinta malah mereka sering bertanya bila saya akan berkahwin. Malah saya sendiri sering memikirkan soal tersebut dan berharap peminat semua mendoakan yang baik-baik untuk saya.

"Bagaimanapun, setakat ini masih belum ada sebarang perbincangan khusus mengenainya dan ia hanya satu perancangan," tambahnya.


VIVY YUSOF DIDAKWA CIPLAK CORAK REKAAN TUDUNG - QI RAZALI & KEKASIH LUAH KESAL

Nama Vivy yusof baru sahaja reda dari kontroversi susulan kenyataannya didakwa menghina golongan B40 dan M40. Namun kembali hangat apabila timbul lagi isu hangat melibatkan usahawan selebriti terkenal itu apabila didakwa telah menciplak corak rekaan tudung seorang personaliti TV & model, Sleepyllama.

Corak rekaan tudung oleh Sleepyllama atau nama sebenarnya Nia Atasha itu penah dikeluarkan pada tahun 2018 itu dilihat hampir sama dengan koleksi tudung terbaru jenama dUCk yang dilancarkan semalam. Isu tersebut turut mendapat perhatian netizen apabila Nia memuatnaik gambar untuk membandingkan rekaan dan konsep photoshoot miliknya dengan koleksi terbaru yang digunakan Vivy, The Artsy Duck.

Bagaimanapun, Vivy menafikan dakwaan tersebut dan menegaskan bahawa rekaan tudungnya adalah rekaan asli. Jelasnya, pereka-pereka tudungnya telah berusaha keras untuk menghasilkan rekaan tersebut buat peminat-peminat jenama dUCk.

"Bagi kempen untuk koleksi ini, memandangkan ia digelar Artsy dUCk, kami berpendapat sesuai untuk mengadakan tema studio artis. Sudah ramai yang membuat konsep sebegini tetapi seperti biasalah, jika dUCk yang buat, orang ramai akan berkata, jom boikot dUCk," tulisnya.

Klik untuk gambar besar

Malah, menerusi Instagram, Vivy menjelaskan tudung dari Sleepyllama itu dikeluarkan pada pada Disember 2018 dan produknya yang menggunakan rekaan tersebut telah dibincangkan sejak bulan Jun pada tahun yang sama. Bagaimanapun, Nia tidak hanya berdiam diri dimana dia turut menunjukkan bukti email dimana rekaannya itu telah dibincangkan sejak bulan Mei.

Sementara itu, pengacara Qi Razali menyatakan kekesalan terhadap tindakan Vivy. Kata Qi, tindakan Vivy telah memusnahkan usaha dan cita-cita individu lain yang sebelum ini bertungkus-lumus untuk memajukan jenama mereka.

"Nak ciplak pun agak-agaklah. Aiyo, sepertimana saya katakan, PKP ini semua perangai sebenar keluar. Dia telah memusnahkan usaha dan cita-cita individu lain. Kita akan move on tetapi dia akan hidup dengan situasi ini.

"Saya tak boleh duduk diam dan tengok saja. Saya suspek pasukan dia pun ada kena mengena, come on, takkan semua rekaan dia buat sendiri.Tapi menjadi tanggungjawab dia untuk memecat pasukannya itu," kata Qi.

Dalam masa sama, Nia berkongsi luahan hati di Instagram Stories mengenai situasi memalukan itu: "Dua tahun lepas saya mengeluarkan koleksi tudung yang saya reka ilustrasikan berkolaborasi dengan Soonaru.

"Selama enam bulan saya bekerja keras untuk memastikan kolaborasi ini berhasil. Tapi dua tahun kemudian iaitu hari ini, saya dapat tahu Duck menghasilkan sesuatu lebih kurang sama. Saya faham tiada apa yang original dan sesiapa sahaja boleh menginspirasikan dari mana-mana. Tetapi saya rasakan ia kurang tepat. Konsep kempen dan semuanya. Entahlah," tulis Nia yang merupakan teman wanita Qi.

Ramai dalam kalangan pengguna media sosial yang menyifatkan tindakan Vivy dan pasukannya tidak betul. Namun, ada segelintir yang melihat seni itu suatu yang subjektif. Ini bukan kali pertama Vivy didakwa menciplak rekaan jenama lain, sebelum ini tular apabila Fashion Valet dikatakan telah menciplak rekaan pereka untuk jenama kecil. Difahamkan, koleksi Artsy dUCk dijual pada harga RM200 sehelai.

www.myartis.com / Sumber: Rotikaya & Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BELUM HAMIL LAGI - SITI NURHALIZA HANYA 'STANDBY' UNTUK ADIK AAFIYAH

Penyanyi Datuk Seri Siti Nurhaliza yang berkongsi foto makanan tambahan untuk kehamilan berserta kapsyen yang dikongsikan di Instagram Story baru-baru ini telah mencuri perhatian ramai pengikut dan peminatnya.

Siti, 41, yang kini berada di Gold Coast, Australia berkata, ia adalah sebagai persediaan sahaja dan belum ada sebarang berita kehamilan untuk dikongsikan: "Ia hanya persiapan dan belum ada apa-apa lagi. Lagi pula, makanan tambahan itu tidak ada dijual di Malaysia," jelasnya.

Di Instagram Story, Siti menulis kapsyen yang memberikan sedikit pembayang mengenai persiapannya untuk menimang cahaya mata kedua: "Standby (persediaan) untuk adik Aafiyah," tulis penyanyi lagu 'Anta Permana' itu.

Sebelum ini, Siti pernah berkongsi mengenai usahanya untuk mendapatkan cahaya mata kedua: "Insya Allah, sebab usia saya pun makin meningkat. Saya mensasarkan timang anak kedua sebelum usia 43 tahun.

Klik untuk gambar besar

"Walau bagaimanapun saya tetap menjalankan apa yang doktor sarankan dengan mengikut segala prosedur sama macam dulu iaitu IVF. Sebab masa buat dulu saya masih ada embrio yang disimpan. Jadi, Insya Allah. Ini semua rezeki Allah. Kalau letak, ia menjadi, begitulah sebaliknya.

"Apa pun, saya berserah pada Allah. Kalau Allah kata ada rezeki lagi, saya bersyukur. Kalau tidak ada pun, tidak mengapa. Ini kerana, Aafiyah satu-satunya doa yang saya menanti selepas sekian lama," katanya.

Pada tahun 2017, Siti berkongsi berita kehamilannya ketika usia 38 tahun iaitu selepas 11 tahun berkahwin dengan ahli perniagaan, Datuk Sri Khalid Mohamad Jiwa, 61, atau lebih dikenali sebagai Datuk K. Siti selamat melahirkan anak perempuan yang diberi nama Siti Aafiyah pada 19 Mac 2018 dan kini Aafiyah mencecah usia dua tahun.

www.myartis.com / Sumber & foto: Harian Metro & Instagram Siti Nurhaliza

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIDAKWA BUAT KERJA AMAL TAGIH PERHATIAN & AMBIL KESEMPATAN - INI KATA ZARINA

"Saya melakukan kerja kebajikan sejak 10 tahun lalu sebagai hobi. Bagaimanapun, tidak ramai yang tahu kegiatan saya. Ketika mula terbabit dalam projek amal, saya banyak membantu golongan memerlukan di daerah kediaman sahaja.

"Bagaimanapun, skop bantuan diperluaskan ke beberapa negeri lain selepas tempoh PKP. Namun, ada yang mendakwa saya mengambil kesempatan PKP untuk meraih perhatian," demikian ujar pelakon Zarina Anjoulie, 33.

Di sebalik kontroversi yang melatari kehidupan selebriti bermulut lantang ini, mungkin ramai tidak tahu, wanita berasal dari Nilai, Negeri Sembilan ini aktif melakukan kerja kebajikan sejak 10 tahun lalu. Kemuliaan hati Zarina atau lebih dikenali sebagai Anju tersebar apabila berkongsi aktiviti kebajikan di laman Instagram (IG) sepanjang tempoh Perintah Kawalan Pergerakan (PKP).

Pelakon 'Anak Pontianak' itu berkata, dia lebih suka menggunakan duit poket sendiri sejak dahulu: "Biarpun tidak lagi berlakon, saya menjana pendapatan melalui ulasan produk IG. Alhamdulillah, hasil itulah saya gunakan untuk membantu mereka yang memerlukan.

Klik untuk gambar besar

"Saya berterima kasih kepada pengikut saya. Apabila mereka tahu saya menggunakan pendapatan yang dijana melalui IG review untuk diberi semula kepada masyarakat, ramai yang berminat menggunakan khidmat saya membuat ulasan produk mereka.

"Sebenarnya, ramai yang berminat menyumbang sedikit seorang, tetapi saya menolak wang mereka. Jika membabitkan kerjasama tanpa wang, saya terima. Ini kerana saya tidak mampu melakukan semua perkara sendirian," tuturnya.

Zarina atau nama sebenarnya, Zarina Anjoulie Lavocah Mohd Fahizul berkata, dia enggan menerima wang tunai kerana tidak mahu terjadi sesuatu yang tidak diingini yang akhirnya menjadi bahan ungkitan: "Saya hanya menerima bantuan daripada teman rapat, contohnya, Nur Fazura.

"Sebagai langkah keselamatan, saya pastikan memuatnaik resit pembelian barang dan berkongsi gambar bantuan yang disumbangkan. Ini penting supaya penyumbang tahu ke mana wang mereka disalurkan. Selain itu, jika ada pihak yang bersungguh-sungguh hendak menderma, saya akan meminta mereka menghubungi agen saya.

"Sejak PKP, saya ada ada 15 agen bagi memudahkan kerja kebajikan. Saya tidak boleh bergerak ke tempat lain. Jadi, wang disalurkan kepada agen untuk membantu golongan memerlukan di beberapa tempat di Kuala Lumpur, Subang, Petaling Jaya dan negeri lain seperti Perak," jelasnya.

Mengulas tuduhan melakukan kerja amal untuk menagih perhatian, pelakon filem 'Ular' dan 'Amir Dan Loqman Pergi ke Laut' itu berkata, dia tidak perlu beritahu sudah lama menjalankan kerja kebajikan: "Pada yang tahu, tahulah. Apa sahaja tohmahan atau tuduhan orang, tidak sedikit pun melunturkan semangat saya. Seperti saya katakan, saya lakukan kerja amal ini kerana hobi dan atas niat untuk membantu.

"Contoh paling mudah, kita boleh lihat ialah seperti apa yang berlaku kepada Ustaz Ebit Lew. Memang orang tidak pernah puas hati dengan apa yang kita lakukan. Buat baik pun orang tidak suka, apatah lagi buat perkara tidak baik. Bagi saya, kita tidak perlu fikirkan apa yang orang hendak cakap," katanya.

www.myartis.com / Sumber & foto: Berita Harian & Instagram Zarina Anjoulie

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PENGALAMAN HAJI BUAT NABIL AHMAD LEBIH BERSYUKUR

Nabil Ahmad, 29, yang baru pulang dari Tanah suci Mekah berkata pengalaman mengerjakan ibadah haji buat kali pertama menjadikannya lebih bersyukur selepas melihat pelbagai kesusahan dilalui jemaah lain untuk melengkapkan rukun Islam kelima itu.

Menurut Nabil, terdapat jemaah haji yang serba kekurangan melaksanakan tanggungjawab mereka termasuklah ada yang terpaksa tidur di tepi-tepi jalan dalam keadaan serba kekurangan.

"Saya paling terkesan apabila melihat jemaah haji  lain yang bersusah payah ke sana (Mekah) dalam keadaan serba kekurangan. Mereka tidur di tepi jalan.

Klik gambar untuk size besar

"Saya naik bas ke Mina, mereka berjalan kaki dalam keadaan panas terik. Bukan semua orang senang seperti jemaah Malaysia yang diurus dalam keadaan sempurna," ujar Nabil dipetik sebagai berkata.

Nabil berangkat ke Tanah Suci Mekah bagi mengerjakan haji menerusi penerbangan akhir iaitu pada 29 September lalu dan tiba ke tanah air kira-kira pukul 3 petang Khamis.

Kata Nabil sepanjang mengerjakan Haji Ifrad itu, ibadah yang dilakukannya berjalan lancar dan sempurna. Namun dia hanya menghadapi ujian berhadapan cuaca yang panas sehingga nyaris demam.

"Cuaca di sana sangat panas dan saya hampir nak demam. Mujurlah saya makan macam-macam ubat  untuk memastikan badan sihat agar dapat beribadat dengan sempurna," jelasnya.

Mengenai insiden rempuhan ketika jutaan umat Islam sedang menunaikan ibadah melontar Jamrah di Mina pada 24 September lalu, kata Nabil, dia menerima kejadian itu dengan hati yang terbuka dan positif.

"Apa yang saya boleh katakan, saya terima kejadian itu dengan hati terbuka. Bagi saya, kejadian itu hanya penyebab sahaja dan saya cemburu kerana mereka dapat meninggal dunia di Mekah ketika sedang beribadat," katanya.

Kejadian rempuhan itu berlaku di kawasan perkhemahan jemaah negara-negara Arab yang terletak kira-kira empat kilometer daripada perkhemahan jemaah Malaysia.

Sumber: mStar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


MAJLIS SENYAP-SENYAP - HAFIZ SUIP DAN KEKASIH SELAMAT BERTUNANG?

Ini info yang baru kami terima, Hafiz Suip didakwa telah selamat melangsungkan majlis pertunangan (atau mungkin majlis merisik) dengan kekasihnya yang hanya dikenali sebagai ‘Fy'. Info ini kami terima daripada seorang rakan Facebook yang enggan identitinya didedahkan.

Majlis bertunang atau merisik awal ini menurut kami boleh diterima akal memandangkan Hafiz pernah merancang untuk berkahwin awal dengan kekasihnya itu.

"Dia (kekasih) masih lagi belajar di salah sebuah institusi pengajian tinggi (IPT) dalam negara. Jadi, saya perlu menghormati hak privasinya.

Klik gambar untuk size besar

"Buat masa ini kalau ada jodoh, saya sudah bersedia berkahwin pada usia muda," ujar Hafiz dipetik sebagai berkata pada media beberapa bulan lalu.

Jika benar sudah selamat bertunang atau merisik, tahniah kami ucapkan. Moga pertunangan tersebut akan membawa ke jinjang pelamin pula selepas ini. Amin.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


TERIMA BANTUAN - WAN MAIMUNAH RASA SEBAK

Pelakon veteran, Wan Maimunah, 67, berasa sebak dan terharu saat dikunjungi, sekali gus menerima bantuan makanan untuk kegunaan harian ketika berkurung di rumah bagi mematuhi Perintah Kawalan Pergerakan (PKP) akibat wabak pandemik COVID-19.

Pelakon yang dikenali sebagai bintang air mata itu menerima kunjungan Ustaz Sheikh Mohammad dan beberapa ustaz muda, beberapa hari lalu di kediaman anak angkatnya di Kota Puteri, Batu Arang, Selangor. Video perkongsian hati Wan Maimunah yang dirakam ahli keluarga menjadi tular apabila beliau kelihatan begitu sebak kerana ada pihak yang sudi bertanya khabar mengenainya.

"Saya dihubungi Presiden Persatuan Wartawan dan Penulis Hiburan Malaysia (WHAM), Datuk Tengku Khalidah Tengku Bidin beritahu ada ustaz nak datang. Alhamdulillah, terima kasih, rumah ibu jauh, tetapi ustaz tetap sudi datang. Setiap yang baik, Allah membalas dengan kebaikan juga hendaknya," jelasnya.

Sementara itu, Ustaz Sheikh Muhammad, 40, berharap sumbangannya kepada golongan selebriti tidak diperbesarkan. Ini kerana dia hanya menjalankan tanggungjawab kecil kepada sebahagian masyarakat yang memerlukan.

Klik untuk gambar besar

"Insan seni seperti ibu (Wan Maimunah) amat dihormati dalam kalangan masyarakat kerana sumbangannya dalam bidang seni. Lakonannya menyampaikan kisah dan teladan kepada manusia lain, besar pengaruhnya.

"Bagi saya, dengan bertanya khabar dan membantu serba sedikit dapat meringankan beban emosi insan seni seperti ibu," ujarnya yang turut menyumbang kepada golongan ibu tunggal, anak yatim dan petugas keselamatan dalam tempoh PKP.

Ustaz Sheikh Mohammad bekerjasama dengan WHAM dan rakan artis seperti Zul Yahya dan Azza Elite yang mengenal pasti nama-nama pelakon veteran yang memerlukan bantuan.

Selain Wan Maimunah, Ustaz Sheikh Mohammad dan beberapa sahabat mengunjungi Datuk Wazata Zain, Hail Amir, Norlia Ghani, Shima, Sophia Ibrahim, Mak Jah, S Rohani, Mimi Loma, S Mariam, Aripah Damanhuri dan ramai lagi. Tidak terkecuali, sumbangan yang mula diedarkan sejak awal April ini disampaikan kepada penggiat teater dan kru balik tabir

"Insya-Allah, bantuan akan diteruskan pada masa hadapan. Semoga usaha kecil ini tidak terhenti di sini," kata Sheikh Mohammad.

Sebelum ini, Yayasan Kebajikan Artis Tanahair (YKAT), Persatuan Seniman Malaysia (SENIMAN) dan Persatuan Kebajikan Artis Veteran Malaysia (PKAVM) turut menghulurkan sumbangan.

www.myartis.com / Sumber & foto: Berita Harian & Instagram Tengku Khalidah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GENAP SEBULAN KELAHIRAN - LISA SURIHANI DEDAH WAJAH ANAK KETIGA

Setelah genap usia sebulan, pelakon dan hos, Datin Lisa Surihani akhirnya mendedahkan wajah anak ketiga, Yunos Laith menerusi laman Instagram miliknya. Melihat foto yang dikongsikan, Yunos kelihatan sedang tersenyum dan difahamkan ia telah diambil ketika usianya baru dua hari.

"#BismillahiMasyaAllah Throwback to when Yunos balik rumah from hospital and rambut still ada lagi. Pejam celik dah sebulan anak Mommy. Lang ikut muka siapa ni?" tulis Lisa.

Posting yang kini sudah pun menerima hampir 110,000 tanda suka itu turut dihujani dengan ucapan tahniah daripada rakan artis serta peminat. Malah, tak kurang juga yang memuji kecomelan baby Yunos Laith dan mendoakan agar anak ini menjadi anak yang soleh buat kedua ibu bapanya.

Klik untuk gambar besar

Untuk makluman, isteri kepada pengarah dan pelakon Datuk Yusry Abdul Halim itu melahirkan cahaya mata ketiga pada 15 Jun yang lalu sekitar pukul 2.30 pagi.

Lisa dan Yusry mendirikan rumah tangga pada Februari 2012. Pasangan itu kini sudah dikurniakan tiga cahaya mata, Yahaira Leanne, 6 serta Yusof Leonne, 4, dan Yunos Laith, sebulan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BELLA ASTILLAH AKUI DAH RUJUK, HAMIL ANAK KEDUA

Setelah sekian lama menjadi tanda tanya, akhirnya penyanyi dan pelakon Bella Astillah, 26, tampil mengakui yang dia sudah rujuk semula dengan suaminya, Aliff Aziz dan kini sedang berbadan dua. Perkara itu dikongsikan Bella menerusi balasan komen kepada pengikutnya di Instagram berhubung hal itu.

"Alhamdullilah, dalam masa edah lagi, jadi tidak perlu kahwin semula," katanya menjawab soalan sama ada dia dan Aliff sudah bernikah semula. Sewaktu diaju soalan berbadan dua, Bella sekadar menjawab ringkas dan mengiyakannya: "Ya saya," jawabnya.

Apapun, Bella meminta semua pengikutnya terus mendoakan supaya keputusan diambil itu adalah yang terbaik. Dia akui banyak belajar daripada pengalaman lalu: "Kenangan pahit tapi menjadi pengajaran hebat buat semua. Terima kasih atas doa kamu," katanya.

Klik untuk gambar besar

Pada Februari lalu, Bella mendedahkan dia sedia berkongsi mengenai hubungannya dengan Aliff secara terbuka apabila tiba masanya nanti. Pada Mei tahun lalu, pasangan terbabit bercerai selepas penyanyi lagu 'Sayang Sayang' itu curang dengan beberapa wanita berbeza.

Untuk makluman, Bella dan Aliff mendirikan rumah tangga pada 9 September 2016 dan dikurniakan seorang cahaya mata, Mohamad Ayden Adrean yang kini berusia tiga tahun.

www.myartis.com / Sumber & foto: Harian Metro & Instagram Bella Astillah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SETELAH 17 TAHUN - KUMPULAN 'BITTERSWEET' UCAP SELAMAT TINGGAL

"Alhamdulillah 17 tahun bukanlah sekejap untuk dihitung. Jika dikira ukur waktu, ia sudah cukup matang sebagai seorang insan. Tapi apakan daya, kita hanya mampu merancang, hanya Dia yang menentukan. Hari ini, di hari kelahiran saya yang ke-39, saya sebagai pengasas band Bittersweet mengambil keputusan untuk berhenti berjuang sebagai sebuah kumpulan.

"Sudah tiba waktunya, untuk kami semua, tidak kira line up baru atau lama, untuk meneruskan kelangsungan hidup masing-masing tanpa terikat dengan BTSWT," demikian jelas ahli Bittersweet, Herri menerusi akaun Instagram yang memaklumkan kumpulan itu telah dibubarkan kerana ingin fokus kepada kehidupan peribadi dan juga kerjaya, setelah hampir 17 tahun menyinari industri muzik 'underground'.

Herri selaku pengasas kumpulan Bittersweet berkata, ia merupakan suatu keputusan yang berat untuk dibuat namun percaya perkara ini adalah langkah terbaik berikutan anggota kumpulan yang lain sudah pun merancang perjalanan masa hadapan mereka yang tersendiri.

Klik untuk gambar besar

Dalam pada itu, dia turut menzahirkan penghargaan dan ucapan terima kasih kepada semua yang menyokong dan menjadi tulang belakang kumpulan muzik tersebut selama ini.

Untuk info, kumpulan Bittersweet cukup popular dengan lagu berjudul 'Kucing Hitam', 'Hilang', 'Capital E' dan banyak lagi dalam kalangan peminat muzik 'underground' di Malaysia.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LIZA ABDULLAH 'KUNCI MULUT' BERHUBUNG GOSIP SUDAH KEMBALI BERUMAH TANGGA

"Kalau nak tanya soal jodoh ke, suami ke, saya tak akan jawab. Sebabnya, dulu masa saya ada suami, orang kata saya dah bercerai. Bila saya dah bercerai, orang kata saya dah ada suami. So, ada apa masalah? Saya tak akan cerita, saya tak akan share (kongsi), saya tak akan cakap apa-apa.

"Tolonglah, dah umur tua-tua ini, tolonglah jangan tanya soalan-soalan yang tak perlu nak tahu pun. Saya kahwin ke, tak kahwin ke, ada suami ke atau apa ke, rahsia," kata pelakon drama, Liza Abdullah ketika ditemubual dalam program Melodi TV3, dimana dia mengambil pendekatan tidak mahu menjawab soalan berkaitan peribadi seperti gosip jodoh yang mengaitkannya sudah berumahtangga semula, kira-kira dua minggu lalu.

Liza atau nama sebenarnya Norliza Abdullah, 58, berkata soal peribadinya sama ada sudah berkahwin semula atau pun tidak, menjadi rahsia kerana dia tidak akan sesekali menjawabnya.

Pelakon yang popular dengan watak Mak Leha dalam drama '7 Hari Mencintaiku 3' itu berkata, dia bukan cuba lari daripada menjawab, kerana sejak dari dulu pun, dia menerima baik setiap orang yang bertanya kepadanya.

Klik untuk gambar besar

Cuma, katanya dia dah 'full stop' dan kalau boleh kisah berkaitan peribadi dirinya tidak mahu 'share' dengan orang kerana enggan menyinggung perasaan mana-mana pihak terutama anak-anak dan keluarganya.

Terdahulu, Liza pernah mendirikan rumah tangga dengan Zolkifly Abdul Rahman pada 1988 dan dikurniakan empat cahaya mata. Bagaimanapun, mereka bercerai pada 2014 selepas 26 tahun hidup bersama.

Namun, baru-baru ini hangat di media sosial berkaitan Liza yang pernah memenangi trofi Watak Antagonis Popular, Anugerah Bintang Popular BH (ABPBH) Ke-34 lalu, didakwa sudah berkahwin baharu dengan lelaki berstatus usahawan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA OKAY & SAKIT SIKIT SAHAJA" - KARTINA AZIZ LEGA KELUAR HOSPITAL

Semalam, pelakon veteren Kartina Aziz, 64, telah ditahan di Hospital Sungai Buloh selama beberapa jam. Kartina yang popular menerusi watak 'Mami Jarum' ketika dihubungi berkata, dia menyedari sesuatu yang pelik pada percakapannya selain berasa lemah badan selepas waktu subuh semalam. Menurutnya, dia kena membuat latihan percakapan yang banyak selain memerlukan rehat secukupnya.

"Alhamdulillah, saya okay dan sakit sikit sahaja. Jangan risau. Buat masa ini doktor memaklumkan saya ada 'mild strok' saja. Apapun, perlu buat pemeriksaan lanjut lagi hari ini. Selepas subuh semalam, saya berasa lain macam apabila bercakap. Jadi, saya memaklumkan anak dan minta mereka dengar percakapan saya. Mereka cadangkan saya untuk pergi ke hospital buat pemeriksaan. Jadi, mereka bawa saya selepas subuh.

"Pemeriksaan awal, doktor cakap saya tidak ada tanda strok pun. Sebab hasil ujian CT-scan pun tidak jumpa tanda. Cuma, disebabkan saya beritahu percakapan menjadi tak betul sikit, itu yang dalam rekod doktor menjangkakan saya kena 'mild strok'. Namun, mereka masih mencari punca sebenar. Insya-Allah, hari ini saya kena pergi hospital semula untuk pemeriksaan jantung pula," katanya.

Bagaimanapun, Kartina berasa lega apabila dibenarkan keluar malam semalam dan berterima kasih kepada rakan yang menghantar mesej bertanyakan khabar. Malah, Kartina berkata dua anaknya memberikan kata-kata semangat dan tidak mahu dia berasa lemah dengan masalah kesihatan itu.

"Terima kasih atas doa semua orang. Kepada rakan yang bertanya semalam, saya minta maaf sebab tidak dapat nak membalas satu persatu. Telefon bimbit saya kehabisan bateri. Saya minta semua tenang. Terima kasih sebab ambil berat. Walaupun tak jumpa pada hari biasa, saya ada dalam hati mereka. Mereka ingat saya. Kalau mungkin ini sudah masa saya diberi ujian, anak cakap saya kena kuat dan lawan. Paling penting, saya kena sentiasa positif," tuturnya.

Dalam masa sama, Kartina yang terbabit dalam drama Utusan Cinta Buat Adam akan kembali ke lokasi penggambaran esok: "Sepanjang Ramadan lalu saya sibuk di lokasi penggambaran. Selepas cuti raya, esok masuk set semula. Karakter saya pula berat. Insya-Allah, saya doa dan ikhtiar sebaiknya".

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU KERETA DITARIK, HARTA - ALI DIKECAM KATA HATI BALU ABAM 'BINATANG'

Baru-baru ini, adik kepada Allahyarham Abam Bocey, Ali Puteh telah memuat naik status berbaur hinaan kepada balu abangnya iaitu Noor Hidayah Mohd Ali. Tindakan Ali tanpa berfikir panjang itu telah menimbulkan kemarahan netizen di laman sosial.

Ali tidak dapat menahan kemarahannya apabila video yang dimuat naik oleh usahawan kosmetik, Datuk Seri Aliff Shukri yang menemuramah Hidayah secara langsung di Facebook dengan pertanyaan berunsur provokasi berkaitan harta peninggalan Abam.

Menerusi dua video berkenaan, Aliff pada awalnya bertanya tentang perancangan Hidayah untuk meneruskan kehidupan selepas bergelar ibu tunggal. Kemudian pembantu Aliff yang berada di sebelahnya bertanya tentang khabar bahawa kereta yang sering digunakan Hidayah telah ditarik oleh pihak keluarga Abam sehingga mereka terpaksa mengunakan khidmat grab.

Antara soalan yang diajukan Aliff dan pembantunya kepada Hidayah: "Sebelum ini Hidayah suri rumah dan apa perancangan selepas ini?" soal Aliff. - "Selepas ini saya uruskan bisnes bapa saya," jawab Hidayah.

Klik untuk gambar besar

"Saya dengar kereta akak kena tarik bagaimana akak nak uruskan bisnes tu? Boleh akak ceritakan sikit?" soal pembantu Aliff. - "Haritu saya nak bawa anak saya pergi klinik kerana anak saya demam, saya minta kunci kereta tapi pihak sana tak bagi...," jawab Hidayah.

"Khabarnya arwah seorang yang sering bersedekah, bagaimana dari segi harta wasiatnya?" tanya Aliff. - "Saya tak tahu belah sana uruskan, sekarang saya tiada apa-apa. Saya cuma fikir nak besarkan anak sahaja," ujarnya.

Pendedahahan menerusi video tersebut menimbulkan tanda tanya ramai pihak yang beranggapan nasib isteri dan anak Allahyarham tidak terbela. Malah, status Ali yang mengecam tindakan kakak iparnya itu menerusi status berbunyi "bila balu arwah Abam berhati binatang" menimbulkan lagi kemarahan netizen. Bagaimanapun, Ali bertindak memadam status tersebut atas nasihat rakan-rakan artis.

Rata-rata netizen berpendapat Ali tidak sepatutnya berkata begitu terhadap kakak iparnya itu: "Apa pun Ali tidak patut post tentang isteri arwah berhati binatang, itu kesilapan besar... kasihan arwah. - "Kami semua sayang keluarga Abam, semoga masalah ini dapat diselesaikan secara bijak jangan kongsi di media sosial," ujar netizen.

Bagaimanapun, menerusi komen tersebut, Ali berkata dia akan menjelaskan perkara sebenar dalam masa terdekat: "Nanti saya akan beritahu kenapa saya berkata begitu, InsyaAllah ada kebenaran di situ, doakan saya hamba Allah yang hina ini," tulis Ali yang sebelum ini mencabar Aliff untuk bersemuka dengan dia dan keluarganya selepas video tersebut viral dan menerima kecaman netizen.

Tindakan Ali yang tiba-tiba melenting terhadap Aliff mengundang tanda tanya penyanyi lagu 'Abang Nak Tegur' itu. Kata Aliff, dia tidak faham mengapa kehadirannya ke rumah balu Allahyarham Abam atau Syed Umar Mokhtar Syed Ridzuan disalah ertikan adik arwah.

"Saya tak faham, saya hanya beri bantuan duit dan peralatan rumah sebab saya lihat dia memerlukan. Saya bertanya khabar dan saya disambut baik oleh mereka. Semua soalan yang saya tanya sudah dipersetujui mereka.

"Bukan saya suka-suka tanya, harap maklum jangan cakap saya tak jaga sensitiviti orang," kata Aliff yang menjelaskan mengenai muat naik Ali di platform yang sama, mendakwa kunjungannya ke rumah Abam mengguris hati ibu dan keluarga arwah.

Abam menghembuskan nafas terakhir di kediamannya di Gombak, Selangor selepas mengalami demam panas berpanjangan. Abam atau nama sebenarnya Syed Umar Mokthar Syed Mohd Redzuan meninggalkan isteri dan seorang anak lelaki berusia lapan bulan, Syed Uthman Hamzah Al-Juffrey.

www.myartis.com / Sumber & foto: mStar, Instagram Ali Puteh & Aliff Syukri

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA VIDA MAHU CARI LELAKI KACAK JADI PA, SIAP TAWAR GAJI RM10,000 SEBULAN

"Saya mencari pembantu peribadi (PA). Gaji RM10K, lelaki (bujang), umur 25-30 tahun. Wajib handsome ya, untuk perempuan ada jawatan lain, boleh tengok IG Story saya..." itulah kata jutawan kosmetik, Datuk Seri Vida dimana dia membuka jawatan kosong pembantu peribadi (PA) dipercayai bagi menggantikan 'orang lama'.

Vida atau nama sebenarnya Hasmiza Othman yang sebelum ini gagal dalam usaha membina mahligai bahagia bersama bekas pembantu peribadi, Iqbal Zulkefli turut menyenaraikan syarat-syarat pada mereka di luar sana yang ingin cuba memohon jawatan tersebut.

Berkongsi perkara tersebut menerusi laman Instagram, Vida bukan setakat mahu lelaki bujang yang mempunyai rupa paras kacak, malah siap menawarkan gaji yang lumayan iaitu sebanyak RM10,000 sebulan.

Klik untuk gambar besar

Menjengah ke ruangan komen, ramai peminat malah rakan artis tidak ketinggalan untuk mencuba nasib menjadi pembantu peribadi baru Vida seperti Shuib Sepahtu.

Untunglah siapa yang jadi pembantu peribadi Vida... Ada yang ingin cuba ke? Yang penting kena kacak ya! Heh!

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MASUK HOSPITAL AKIBAT SESAK NAFAS - AZMIL MUSTAPHA KINI STABIL

Akibat sesak nafas dan lemah anggota badan dipercayai ekoran sakit jantung yang dihidapinya, pelakon yang popular melalui filem 'Ali Setan', Azmil Mustapha, 63, telah dimasukkan ke Hospital Langkawi (HL) petang semalam.

Menurut Azmil, dia dimasukkan ke hospital berkenaan kali kedua selepas ditemui lemah dan menggigil di bilik penginapannya di sebuah chalet.

Difahamkan, Azmil tiba di pulau ini sejak empat hari lalu untuk menyampaikan siri ceramah agama di beberapa surau termasuk di Kampung Lubuk Setol, Bayas dan Kedawang.

"Kali pertama saya hanya dirawat di unit rawatan kecemasan HL kira-kira jam 1 pagi selepas mengalami sesak nafas sebelum dibenarkan keluar wad pada jam 4 pagi, hari ini (semalam).

"Namun selepas 12 jam kemudian saya terpaksa dihantar sekali lagi ke sini selepas sesak nafas dan badan menggeletar ketika bilik penginapan.

"Sekarang keadaan (kesihatan) kembali stabil tapi doktor beritahu saya mungkin perlu dirawat sehari lagi di sini," ujar Azmil yang menerima kunjungan Ahli Parlimen Langkawi, Datuk Nawawi Ahmad dan Ahli Dewan Undangan Negeri (ADUN) Kuah, Nor Saidi Nanyan.

Dalam pada itu, Azmil berkata, dia dijadual pulang ke Kuala Lumpur pada Selasa ini, namun ia bergantung pada kesihatannya.

Sumber: BH

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


BABY AZIZ M.OSMAN DAN LILY LOKMAN

Penantian dan debaran Aziz M.Osman di Pantai Medical Centre, Bangsar, Kuala Lumpur sejak Hari Raya pertama (30 Ogos 2011) akhirnya membawa berita gembira apabila isterinya Puteri Lily Lokman, selamat melahirkan seorang bayi comel. Berita gembira tersebut telah disampaikan sendiri oleh Aziz melalui laman Facebooknya menerusi handphone.
 "Welcome to our life PUTERI NUR AZAHRA. thank you ALLAH..." demikian ucap Aziz dalam laman Facebooknya penuh syukur.
 Bayi seberat 3.74kg itu lahir pada pukul 11.15 malam (31 Ogos), tepat pada Hari Raya dan Hari Kemerdekaan Malaysia. Ayuh kita lihat gambar-gambar bayi Aziz dan Lily ini yang dibaluti dengan bendera Malaysia.
  Klik untuk imej besar...


HARITH ISKANDER: "SAYA KELIRU... KALAU TAK NAK DIMUAT NAIK, KENAPA BERI 'FINAL VERSION' KEPADA PELAKON"

"Okey, saya keliru. Saya tahu Zul Ariffin muat naik video tersebut. Tapi, siapa bertanggungjawab untuk jalan cerita, skrip dan penyuntingan video? Kalau tak nak dimuat naik, kenapa beri 'final version' kepada pelakon?"

Itulah tulis pelakon dan pelawak Harith Iskander menerusi laman Instagram miliknya dimana dia tampil memberi respon berhubung isu pelakon Zul Ariffin dan Erma Fatima dan turut mempersoalkan siapakah yang bertanggungjawab untuk jalan cerita, skrip, penggambaran dan suntingan drama 'Perempuan Itu'.

Umum sedia maklum, semalam Zul Ariffin didenda RM30,000 selepas mengaku bersalah di Mahkamah Sesyen Sepang atas pertuduhan memuat naik kandungan bersifat sumbang di Instagram.

Jelas Zul, dia mengaku bersalah kerana tidak mahu memanjangkan kes berkenaan serta enggan membazir masa mana-mana pihak serta menyifatkan orang lain 'malaikat' namun tidak dirinya.

Klik untuk gambar besar

Susulan kenyataan Zul itu, penerbit drama 'Perempuan Itu' iaitu Erma Fatima yang memberikan respon mengatakan dia tidak tahu mesej itu ditujukan kepada siapa dan hanya Zul sahaja yang tahu

Dalam pada itu, isu berkenaan turut mendapat perhatian Harith Iskander turut mempersoalkan siapakah yang bertanggungjawab untuk jalan cerita, skrip, penggambaran dan suntingan drama tersebut.

Menerusi satu perkongsian di Instagram, Harith turut keliru serta bertanyakan jika video itu tidak mahu dimuat naik di media sosial mengapa ianya diberikan kepada pelakon.

Perkongsian Harith itu mendapat pelbagai reaksi daripada netizen yang bersetuju dengan kenyataannya itu serta ada yang mendakwa pihak lain yang terlibat bersikap lepas tangan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SEMINGGU BERADA DI LOKAP - PENYANYI NASYID TANAM POKOK GANJA DIDAKWA ESOK

"Dia dijangka didakwa mengikut Seksyen 39B dan Seksyen 6B Akta Dadah Berbahaya," demikianlah kata Ketua Polis Daerah Petaling Jaya, Asisten Komisioner Mohamad Fakhrudin Abdul Hamid yang memaklumkan penyanyi nasyid dan komposer popular yang ditahan kerana mengusahakan 'ladang mini' tanaman ganja itu akhirnya akan didakwa, selepas seminggu berada di lokap.

Jelas Mohamad Fakhrudin lagi, suspek akan dibawa ke Kompleks Mahkamah Petaling Jaya pada Khamis.

Kes disiasat mengikut Seksyen 39B Akta Dadah Berbahaya 1952, sabit kesalahan boleh dihukum gantung sampai mati mandatori.

Sebelum ini, laporan khabar melaporkan kejayaan polis membongkar kegiatan komposer berkenaan menanam pokok ganja di kediamannya di Kota Damansara.

Dalam serbuan pada 24 Mac lalu, polis menemui 17 pokok dalam pasu disyaki ganja di salah sebuah bilik, balkoni rumah dan dalam almari baju.

Polis turut menemui dua plastik berisi ketulan mampat daun kering disyaki ganja seberat 214 gram, cecair pemusnah serangga, alat pengukur kandungan PH air, alat penyukat suhu, lampu, alat menyiram tanaman dan alat pengudaraan.

Rampasan itu dianggarkan bernilai sekurang-kurangnya RM10,200. Suspek berusia 47 tahun itu didapati positif tetrahydrocannabinol dan mempunyai sejarah penglibatan dadah sekurang-kurangnya 10 tahun.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AL-FATIHAH - PELAKON DRAMA 'NUR' KEMBALI KE RAHMATULLAH

Sekitar pukul 11.39 malam Rabu, pelakon Kamsani Ismail yang pernah popular menerusi drama bersiri 'Nur' dilaporkan telah meninggal dunia pada usia 60 tahun akibat komplikasi penyakit diabetes dan jangkitan kuman.

Menerusi perkongsian di laman Instagram, anak Allahyarham iaitu Muhd Amin Kamsani, 25, memaklumkan bapanya itu menghembuskan nafas terakhir ketika menerima rawatan di Hospital Melaka.

"Sedekahkah Al-Fatihah untuk arwah ayahanda saya, Kamsani Ismail yang telah kembali ke rahmatullah, 4 Januari hari Rabu pada 11.39 malam. Semoga rohnya ditempatkan dalam kalangan orang-orang beriman. Amin Ya Rabbal Alamin," katanya.

Klik untuk gambar besar

Terdahulu, arwah dilaporkan pernah menerima rawatan di sebuah klinik swasta di Klebang sebelum dirujuk ke Hospital Melaka untuk rawatan lanjut.

Meninggalkan seorang balu iaitu Norhayati Yusoff, 53 dan enam orang anak yang berusia 18 hingga 36 tahun, jenazah Kamsani dikebumikan selepas solat Zohor di Tanah Perkuburan Islam Kampung Permatang Klebang, Melaka.

Allahyarham pernah membintangi beberapa drama seperti 'Nur', 'Nenek Kebayan' dan 'Shh... I Love You'.

  ________ IKLAN ________ JUALAN TERBESAR 1.1 TAHUN BARU 2023.. - - Dapatkan pelbagai barangan dengan potongan diskaun KAW KAW dalam jualan 1.1. Tahun baru 2023 mulai 12 malam ini. Jangan terlepas tawaran gilang gemilang yang hanya muncul setahun sekali.
KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ELFIRA LOY AKUI TUNANGNYA SEORANG YANG UTAMAKAN AGAMA

"Sebenarnya sebelum itu El memang suka ikut mama ke masjid untuk dengar kuliah yang best-best. Dan sejak bertunang ini, El juga gembira tunang El rajin untuk turut sama join aktiviti kuliah di masjid.

"Apa yang El boleh katakan El gembira kerana dia seorang lelaki yang begitu menitikberatkan agama. Malah kadang-kadang dia akan remind El untuk pergi sama-sama. Dia tak letakkan apa-apa kriteria untuk menjadi isterinya.

"Dan dia juga bukan jenis judge orang sesuka hati. Dia juga jenis tak suruh seseorang itu berubah dan segalanya bergantung pada diri kita sendiri.

Klik untuk gambar besar

"Lagi satu dia memang suka tengok El berhijab," jelas pelakon Elfira Loy yang meniti hari bergelar isteri kepada tunangnya, Faris Anuar.

Elfira berkongsi kriteria bakal suami yang membuat hatinya terpaut. Antaranya, Elfira berkongsi sikap tunang yang suka mengikutinya mendengar kuliah agama di masjid.

Dari tutur bicara Elfira, tampak jelas gadis ini begitu gembira menantikan hari bersejarah yang dikhabarkan sudah tidak lama lagi. Harapnya netizen juga boleh sama 'move on' dengan kisah lalu ya.

www.myartis.com / Sumber: Hijabista

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


FANTASI PERKAHWINAN NABIL BERAKHIR

Akhirnya majlis resepsi perkahwinan Nabil Raja Lawak dan Nazira Ayub yang berkonsepkan Fantasy Wonderland di di i-City, Shah Alam, Selangor berakhir dengan jayanya.

Menurut Nabil, dia menghabiskan sekitar RM177,000 wang simpanannya semata-mata mahu merealisasikan impian perkahwinan tersebut.

“Kalau anda semua mahu perkahwinan sebegini, bersedialah untuk mengeluarkan wang sebanyak itu. Tetapi tidak mengapa, saya puas kerana gembirakan orang tersayang,” kata Nabil dipetik dari rotikaya.

Tahniah buat Nabil... moga fantasinya itu tidak berakhir di sini sahaja, sebaliknya akan berterusan hingga ke anak cucu.

Klik untuk imej besar...


KONGSI FOTO KONVOKESYEN - ANAK TIRI LISDAWATI JADI 'REBUTAN'

Jika anda masih ingat lagi menganai kisah kejayaan anak perempuan pelakon Fauzi Nawawi iaitu Hanna Faresha yang pernah mendapat keputusan cemerlang 10 A dalam SPM tahun lalu.

Terkini, Hanna yang menyambung pengajian di Intec Education College akhirnya sudah bergraduasi kelmarin.

Namun, apa yang lebih menarik perhatian apabila isteri Fauzi, pelakon Lisdawati sendiri berkongsi foto anak tirinya itu di laman Instagramnya.

Ramai antara lain selain mengucapkan tahniah turut 'mencuba nasib' menawarkan diri untuk menjadi menantu pasangan Fauzi dan Lisdawati itu.

Klik untuk gambar besar

"Mama Lisdawati, tak nak jadikan saya anak menantu ker?" tulis seorang pengguna yang dikenali sebagai @mohdfaizalhisham. - "Hi Mama," tambah @mahadie_mohd.

Selain itu, ramai yang turut memuji kecantikan Hanna yang diibaratkan seperti adik Lisdawati.

"Cantik ibu dan anak, macam siblings je," tulis salah seorang pengguna lain.

Untuk rekod, Hanna, 19, merupakan anak hasil perkahwinan Fauzi bersama bekas isteri sebelum Fauzi mendirikan rumah tangga dengan Lisdawati.

Apapun, tahniah kami ucapkan atas kejayaan Hanna!

www.myartis.com / Sumber: Astro Gempak, Instagram Lisdawati & Instagram Fauzi Nawawi

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PUTERI SARAH TIDAK LETAKKAN HAD BERTEMU ANAK-ANAK - SYAMSUL YUSOF PERLU BAYAR NAFKAH RM6,000 SEBULAN & EDAH RM15,000

"Saya tidak letakkan had untuk Syamsul bertemu anak-anak dan dia boleh datang bila-bila masa saja. Tiada juga hari tertentu yang saya tetapkan.

"Mereka (anak-anak) wajib untuk pergi ke mana-mana majlis kedua-dua belah keluarga. Ini kerana, kami berpisah secara baik demi kebaikan mereka," kata pelakon Puteri Sarah Liyana, 38, yang difahamkan memegang hak penjagaan anak.

"Kalau nak cakap tentang perasaan, saya tak tahu nak gambarkan macam mana. Cuma, sekarang ini rasa lega kerana segala sudah berakhir dengan baik," jelas Puteri Sarah lagi, dimana dia kini sudah boleh terbang bebas selepas diceraikan secara baik pada jam 12.25 tengah hari tadi.

Klik untuk gambar besar

Keputusan bercerai talak satu itu sepakat dicapai oleh Puteri Sarah dan bekas suaminya, pengarah Syamsul demi memikirkan kebahagiaan dua cahaya mata mereka iaitu Syaikhul Islam, 6, dan Sumayyah, 4.

Dalam pada itu, Puteri Sarah bagaimanapun enggan mengulas mengenai sama ada dia sudah menggugurkan saman yang difailkan terhadap isteri kedua Syamsul iaitu Ira Kazar.

"Saya tak boleh dedahkan buat masa ini," kata Puteri Sarah atau nama penuhnya Puteri Sarah Liyana Megat Kamaruddin, secara ringkas.

Sementara itu, atas persetujuan bersama, mahkamah merekodkan, Syamsul membayar nafkah bulanan RM6,000 kepada dua anak mereka serta nafkah edah buat Puteri Sarah sebanyak RM15,000 untuk tiga bulan.

Ketika di mahkamah, Puteri Sarah dilihat sempat bersalaman mencium tangan dengan Syamsul sebelum melepaskan statusnya sebagai isterinya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SUDAH SETAHUN HILANG - RAS ADIBA BELUM PUTUS ASA JEJAK, OPTIMIS ZALINA AZMAN AKAN PULANG

Senator Datuk Ras Adiba Radzi nampaknya tidak berputus asa berharap agar dapat bertemu kembali dengan sahabatnya, bekas personaliti TV3 iaitu Zalina Azman dimana dia dilaporkan sudah setahun hilang tanpa khabar berita.

Membuka lembaran baharu tahun 2023, Ras menerusi laman Instagram miliknya telah memuat naik beberapa gambar Zalina, selain meluahkan rasa rindu dan masih terus mengharap agar Zalina, 60, ditemui meskipun pelbagai spekulasi mula timbul sejak kisah kehilangannya mula diperkatakan.

"Banyak yang diperkatakan dan berita palsu berleluasa, tetapi saya tidak akan putus asa. Sekiranya Zal (panggilan Zalina) membaca mesej ini, ketahuilah yang saya rindu Zal dan berharap awak akan cari saya... pulanglah," katanya.

Berita kehilangan Zalina atau nama penuhnya Zalina Shaharah Azman mula heboh diperkatakan sejak Julai lalu selepas tular satu laporan polis berhubung perkara berkenaan.

Klik untuk gambar besar

Menerusi kenyataan yang dikeluarkan oleh Ibu Pejabat Polis (IPD) Shah Alam sebelum ini, anak kepada Zalina memaklumkan ibunya itu tidak dapat dihubungi sejak November 2021.

Ras sendiri telah menjalankan pelbagai usaha menjejaki Zalina termasuk melakukan rondaan di sekitar kawasan rumah rakannya itu di Shah Alam selain meninjau di sekitar kawasan Bangsar di mana tempat mereka bekerja dahulu.

Orang ramai juga turut membantu mencari Zalina dan pernah sebelum ini dilaporkan beberapa orang wanita mirip Zalina di temui di kawasan berbeza sekitar Lembah Kelang.

Sementara itu pihak polis dalam satu kenyataan pada awal Disember 2022 memaklumkan kes siasatan terhadap Zalina tidak pernah ditutup malah seramai 20 individu telah dipanggil bagi merakam keterangan melibatkan ahli keluarga dan rakan bagi membantu usaha mengesannya.

  ________ IKLAN ________ JUALAN TERBESAR 1.1 TAHUN BARU 2023.. - - Dapatkan pelbagai barangan dengan potongan diskaun KAW KAW dalam jualan 1.1. Tahun baru 2023 mulai 12 malam ini. Jangan terlepas tawaran gilang gemilang yang hanya muncul setahun sekali.
KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::